Bakto tang kanca etarema neng Sekolah Tinggi Agama Islam (STAIN) Pamekasan setiya IAIN. Aca'- lonca' polana olle maso kalaban jhalan Beasiswa. Koca'en sala la bisa akuliah ta'osa majar ghi' olle sango bhan bulan. tape kalaban sarat kodhu tengghi terros nilay ebakto akuliah. Tang kanca reya sajan senneng polana aromasa etangtang kaangghuy penter. Orenga lakar penter ban bisa ekatela' tennang malolo tape orenga ulet sara. Bisa along-polong maso kancana ban ta' majhau. biyasana mon na'-kana' penter alaen ban ta' senneng along-polong. Tape riya lako amotivasi oreng laen ma'le ta' mate rassa kaangghui ajhar. Aherra engko' noro' senneng bakto tang kanca reya senneng etarema neng STAIN.


Kalabhan badannah hal se maghabay lok nyaman rassanah jareya lakar lok bisa e pongkeren. Bhakto jareah kulah rassannah takok sarah manabi la ampon bhaktonah kulah abelih ka sakobesah. tedhung rassannah neka corak bedeh reng narek dhaeri gerunggungan jareya ban rassanah lok bia  anyabeh sama sakaleh. Kulah sampe' maos syahadat ban macah cak becaan se kulah afalen ka'dhinto. Melanah jareya langsong kulah bannyak istighfar ban adhabu amponan ka guste Allah. Malar rmogha bhaktonah kulah jemak sarah jhe' pesakek ban dhalem keadaan se seap. Kulah sampe' samangken manabi tedhung neka segghut takok la mate bein amargha katakoan jareya lakar lok dhik bhu ambhu bedennah neng pekkeran kulah.


Polana epaambu, jha' sampe' tako' ta' nemmo kalakowan pole. Apapole neng bakto bannya' panyaked se ta' maghi manossa kalowar. Kake bisa nyare kalakowan se sakerana alako dari roma. Mon alako dari roma arowa biyasana alako ghabay poster, pamflet. Poko' alako aghabay les-tolesan neng hapena otaba laptobbha. Kake mon ta' tao, bisa ajhar ka youtube. Neng dissa bannya' kalakowan se kake ta' tao, arowa bisa eyajhari. Kake ghun nyare pa-apa se bisa masenneng ban kalakowanna reya dhammang. Mon la kake penter neng sakabbhinna, kake ghampang ghun nyare lako. Apa pole sateya la sakabbhinna epaghampang bi' internet. Kake bisa dari jhau alako otaba nyare kalakowan. Monla dayya, kake ta' kera sossa pole monla dhaddhi reng penter aghabay pan-apan.


Bada settong dosen bini' bakto akuliah neng Unira se ta' ejab. Du masa' engko' se lako maso' ban ujiyan olle nilai tengghi pas ta' epalulus. Tape na'-kana' se nilayya kenni' lulus pangajharanna. Aherra bi' engko' maso bagiyan se ta' lulus edatengngi ka romana tape koca'en palakona kalowar tada' e romana. Aherra bi' sakanca'an edomo pas ontongnga dosen ghella' ambu dari Unira. Dhulat mon la enga' jiya, soro sapa ta' adhil, sala da'iya lako ta' toman maso' pas ghun masraaghi pangajharan ka mahasiswa se ekennal ban se penter ajhilat otaba nyare mowa. Mon engko' ta' tarema mon bada dosen ta' bhender enga' jiya, jhalan tong-settongnga ya kodhu demo paambu ma'le ta' jhuba' ka nyamana kampus. Ghun polana dosen settong, kan ta' bhaghus mon pas arosak ka sakabbhinna.


Ratih setiah neng enneng neng Jogja, sittong kottah se biasa e sebbhut kottanah mored otabeh kota pelajar. Akadik sebutannah, Ratih dek kassah ghebey asekolah. Ratih asallah deri Bhengkalan, Medhureh. Nak kanak lulusan Madrasah Aliyah Negeri Bhengkalang otabeh MAN Bhengkalan. Neng Jogja Ratih akuliah elmoh perpustakaan neng sittong universitas Islam negeri. Lok bennyak alumni MAN se entar sampe dek Jogja, mala bisa e kocak Ratih jiah hampir tong sittongah oreng se akuliah neng sedieh. Bedeh kakak kelasseh ratih tapeh lakek, semmoh lok nyaman dhibik Ratih mon ngerepotaghi. Tebhenah Ratih mon man kamman mesteh kedhibik, apah pole mon adek cah kancah se deteng deri latar belakang daerah se padeh.


Fobia ye riya perasaan se a lebbih panengnga enga' ka bharang se nako'e ban ta' ende' esinddhing beremma carana. Contohna enga' koceng se endi' tengkah tako' ka aeng. Mun ekenneng bhadhanna sakone' bhai ekettes aeng, mun terro ngojeghe koceng ye langsung atal bhintal ben berka' kocengnga. Koceng riya keban se termasok ta' ende' alias tako' ka aeng. Ye maseh mun sateya bede kiya koceng se ende' ka aeng panengnga la e obu ben oreng dhaddhi pearaanna. Rutin bhan saminggu sakale misalla epandi'i, e shampoi, dhaddhi la biasa. Pera' ye pagghun mun benni baktona mandi, ye pagghun tako' ka aeng kocengnga. Fobia ye intina ta' pera' manossa, keban kiya bede bhuktena.


Pegghel ka KPU Pamekasan se ta' adhil. Bakto adaftar dhaddhi Panitia Pemilihan Kecamatan (PPK) olle nilai raja bakto tes toles CAT keng pas ghagghar bakto wawancara. Se dhaddhi mala se nilay CAT-na kenne' ban orenga bhudhu. Tape jiya se ekapekghel, apa ghunana tes CAT mon se nantowaghi kalulusan reya wawancara. KPU reya kennengnganna oreng se ta' jhujhur ban engko' ta' ngarte ka aturanna, kodhuna bada pajumlaan nilay CAT ban wawancara ma'le ghu-ongghu tada' main budi. Ya tape jiya, sater-penterra okom pagghun penterran malengnga. Engko' ngeding kabhar jha' se dhaddhi reya kodhu aberri' 2 bulan gajina otaba mon epabungkol ya 5 juta.


Manabi sampeyan oneng rassannah ajuang kadhibi' dhalam ka'adhaan lok ghaduwan pesse ban pole e kenneng PHK sebab badai pandemi, aneka se erassaen daddhi lulusan sarjana. Salah settong kasake'an se e ka ghandu' melannah la lok olle kalakoan ban ampon e kenneng PHK. Kabdha'annah jariyah lakar molae ghi' pandemi neka dheteng pas bedeh jughan penerabhan a lakoh neng roma. Akherrah ghellem tak ghellem kodhu nyareh saghalannah carah sopajha bisa olle obheng. Kalakoannah keng coman ebhu se ajuel neng pengghir jhalan ban jhualannah ka' dhinto lok bannyak amargha modallah se diddhi'. Rassah dhuka neka nengale manabi lamba' ebhu neka e dhinggal sareng lakennah se entar alakoh ban ngarantau.


Perasaannah manabi mangghung pertama kale neka pastinah lah deg degen karebbeh dhibik ban tak bisa e ongkap aghin. Melanah dhari jareya kebiasaan magghung pastenah lk kerah ter ngetter. Bhakto pas kulah mangghung neka pastenah dhe' adhe' eng jareya perasaannah ngetter sampek lok bisa tedhung semalemman, melanah takok jaruah e tengale sareng bennyak oreng bhakto sualen neng madrasah. Melanah kulah pas majuh jareya pan apah se kulah afalen paneka sadhajana loppaen kabbhi ban pan saponapan pertanyaan jaruah ghug ghu' ban ngasal se ajeweb. Acaca bein kula ter ngetteran bak lok kobesah pan apah ban kepelengan jaruah rassannah melanah deg degen ban nyabeh ngos ngosen.


Oreng jiyah lakar kocak'en bedh se andik indra ke ennem, oreng se andik indra ke ennem riyah ekocak kiyah nak-kanak indigo. oreng se deiyeh jiyah biasanah bisa ngetelak setan, tapeh oreng deiyeh jiyah mesekh bisa ngetelak bedeh se takok bedeh se enjek. Mon oreng awal-awal negetelak setan pasteh tekerjet, bedeh se nengenneng sakeng tekerjetteh lok bisa cak-ngocak bedeh kiyah se nanges margenah takok. Senyatanah nak-kanak indigo riyah lakar kemampuan khusus se lok kabbhi oreng andik. Mangkanah kadheng bedeh pas se lebur andik indiogo riyah tapeh bedeh jughen se tak senneng bisa ngetelak dek hal deiyeh jiyah sampe kadheng menta etotop otabe ehapus indigo jiyah dek oreng penter.


Mara bu-ebu ben pak bapak, ambu jhe` ngoca` dari kene` mun nangis degghi` esuntika ben eghibe ka Dokter. Akhirra nak kanak sara mun pas eghibe ka Dokter pas esuntik, malah tambeh rewel ben endi` trauma. Padahal oreng ka Dokter riya ma` le beres panyake`na. Oca`aghi mun terro berese ye pareksa ka Dokter ben entar ka klinik. Oca` pole mun suntik ruwa rassana enga` ekekke` bilis raja, mare ruwa tade`lah. Beres. Tape jhe` ngoca` se lecek, panengnga daya enga`na nak kanak riya ghampang enga`an. Mangkana bede istilahna masa kene` ruwa nentuaghi masa rajana 80%, maksoddhe ye adidik karakterra anak sampe` karajaan ruwa pengaruhna raja, maseh ye kadhang mun la raja bisa aobah dhibi`. Tape ye nyamana paenga`an ta` ghampang eloppaaghi ben anak, maste sakone`na ye cekka`.


Laila ngerassah bhunga sarah teppak e teremah neng jurusen Sastra Indonesia Universitas Indonesia. Deri kennek, Laila lebur sarah dek sastra Indonesia ben selalu nyoba mecah ben noles ceretah-ceretah delem bhasa Indonesia. Teppak neremah sorat pengumuman e teremah, Laila lok bisa nahan senyummah se lebar. Ajiah langsong ngabbherin keluarga ben cah-kancanah soal riah. Laila ngerassah bhunga marghenah impiannah bisa e wujudaghi ben ajiah bisa ngeksplorasi lebbi jheu tentang dhunnyah sastra Indonesia neng Universitas Indonesia. Ajiah kiah ngerassah kebhento polanah Universitas Indonesia andik fasilitas ben dosen se cek bhagusseh e delem bidang sastra Indonesia. Laila kiah ngarep jhek bisa dheddhih sastrawan se beccek ben bisa ngeharumaghi nyamanah Indonesia.


Kaula nyareh bhareng se bhen areh lakar e kaparlo ban daddhi salah settongan kaberhaselan ngajalane areh. Napah pole jareya soal kalakoan ban aneka lakar soal masa deppan jaruah. Kaula segghut sarah kaelangan pan saponapan termasok neka kalakoannah kulah ghi e kalak kancah kulah dhibi' se e ka'dhimmah jhau lebbhi sae daripada kulah koca'eng atasan kulah. Mela dhari ka'dhinto akherrah kulah lajuh ambu dhari kalakoan jareya ban mukka' usaha dhari nol lakaran. A polong lah kulah sareng pan saponapan usaha se badha neng Bhangkalan ghebey nyambhung silaturahmi bna nyareh relasi jaruah. Seddhi ban dhuka rassannah kaelangan kalakoan se eka'dhimmah pangaterroan molae lambha'.


Bhakto kulah ngater tak Alek ka sakolaan kulah neka atoguh salanjangah pelajaran Bhakto atoguh neng luar kellas. Kulah lakar ngacurigaen settong wali mored se ngakak jhajan neng kantin kellas jareya teppak se atoguh bharung neka ade' neng kennegannah. Lajuh san olleh se jham jareya petoguh se a wel juwel jareya lajuh atuat melanah pessennah neka elang sadhaja. Namong lakar bhakto paneka teppak bedeh neng 3 oreng bein se ajhaga. Kulah ghi' lok curiga, namong la ampon ngonenge bein jha' oreng neka paste se ngakak. Lajuh kepala sekolah ka'dhinto adhabu melannah nengghuah cctv male oneng se ngakak sapah bein. Lajuh dhari paneka kulah la takok bein soro daddhi sakseh melanah oreng paneka se ngakak, amargha kulah e kad'dhinto reng anyar.


Undiyan se segghut etoro'e oreng Madhura reya aresan, biyasana bhan bulan otaba bhan minggu. Arapa oreng Madhura mi' lebur noro' aresan? polana mon long-molong otaba nyaba' ka celengan areya ta' bisa konsisten ban biyasana mon celengan segghut econgke' sabellun baktona. Aresan Enda' ta' enda' kadhu majar mon teppa' ka arena ban bisa langsong olle pesse bannya' magghi ghita' lobar aresanna. Mangkana kadhang oreng nyempen abak sakone' paleng ghun mon bakto andi' pesse lebbi bhuru nyempen. Macemma sempennan abak bannya' tape se paleng segghut nyempen e sakolaana ana' otaba Koperasi BMT se mon nyempen maso pegawayya ekoniin ka romana nasabah bang-sebang. Aherra oreng abak bannya' nyempen keng aresan pagghun lebbi otama.


Sadhajana oreng kodhu ngawaspada aghin kalabhan apah se e kaangghuy jareya. Jha' man toman manabi entar ka man kamman neka lok toman nge cek tong settong apah se e katompa'. Melanah hal neka lakaran se paleng nodhhu' aghin kabadha'an neng jhalanan. Jha' sampe' bedeh rem se lok e pabecce' ban nyebab aghin kamonduran ban rem neka bisa sampe' nge blong. Toman kulah kadaddhian kadhineka apah pole kadaddhiannah neka teppak bedeh neng ghe onggheennah Suramadu. Neka lakaran maghabay kulah takok, melanah motor lok bisa pole ngerrem ban gassah neka lok bisa e kendali aghin. Mela dhari jareya kulah jerreh sarah ban lok terro kadaddhian pole.


Caranah ngurus KK namba anggota keluarga anyar secara online parloh e pahamin teppak jumlah anggota keluarga aobe. Bedeh kiah syarat se parloh e siapaghi dheddhih perhatiaghi cek beccek yeh. Cara ngurus KK nambaen anggota keluarga anyar saongghunah lok ruwet. Hedeh keng parloh nyiapaghi beberempah berkas male proses ngurus KK bisa e lakonen. Teros apah bhein syarat ben deemmah caranah ngurus KK namba anggota keluarga anyar? Nambanah jumlah anggota keluarga bisa e sebabaghi bik kelahiran. Ghebey jiah cara ngurus KK namba anggota keluarga anyar secara online parloh e siapaghi male urusan administrasi bisa e lakonen. Caranah jiah pertama kodhu ngelampiraghi surat pengantar deri RT/RW. Keduek ngelampiraghi KK lambek. Ben tellok, nyantumaghi sorat keterangan kelahiran calon anggota keluarga anyar se terro e pamasok'ah.


Bede cara ngatase nak kanak otabe sapa bhai se pernah tasellem, ye ruwa bi` salah settongnga nengghu video otabe ghambharra oreng se renang e kennengan begh dalam ben leggha senneng alakoni renang ben tade` pa apa. Tengghu kiya e lemarina mun bede kalambhi renang , dateng ka kolam renang pas negghu` aeng on laon, eseramaghi ben e kettesaghi ben perasaan se senneng. Pas ye kodhu mekker positif ta` kabbhi oreng renang riya maste tasellem. Kabbhi ruwa ye takdirra se Kobasa ben kesalahanna abe` riya paleng ye sakone`. Ben pole mun renang ye e kolam renang se bede oreng bannya` otabe se ngabes abe` dhibi`. Mare ruwa ye pemanasan ghellu sabellunna renang pas kondisina abe` kodhu sehat kiya, tako`na pas kram mun ta` pemanasan.


E bekto areh ibu guru asiaran ka moreddeh melana areh sateyah bada ulangan harian mata pelajheren bahasa Indonesia, sabelumma kaula ajher se terro olle nilai se bhagus. Kaula ajher apah beih se mareh ibu terang'aghi e bekto areh berik, kaulah semagat ajher melana se terro nilai tegghi. Tak abit bakto ulangan harian e molae pokol 7 pagi, sabellumma pokol 7 pagi, kaula jhegeh tedung sobbu ban adueh mandher mogeh kaula bisa ngerjaaghin ban olle nilai se bhagus. Samarena kaula langsong mangkat ka sakolaan depa' ka' dissa bel masok amonye. Kaula ban kanca kaula langsong asiapaghi abe' se ngerjaaghinnah ujian, ghuru la dateng e tepat bakto, ebakto reya ghuru langsong merrik lemberen ka red-moredde langsong ngerjaaghi. Ebakto neka kaula senneng melana apah se eyajher kaula sabellumma bennya' keluar e soal" ujian paneka. Tak abit bakto ujian laa tadek, kaula ban kanca kaula ngompolen ujian abherengngan. Singkat bakto, kalagghunna ibu ghuru meghi kertas ulangan, bhan kaula tak sangka sennengngah melana kaula olle nilai bhagus. Samolena dhari sakola'an kaula langsong meghi ka ebhu ban bapak kertas neka, bhan ebhu bapak langsong norok senneng atas bhaghusse nilai ujian kaula.


Koca'en oreng neng bannya' barta: oreng ta' bisa odi' kadhibi'. Oreng areya andi' tasmak se bisa ajhelling kaodi'anna dhibi'. Ta' ro-moro senneng tada' kancana otaba ta' terro odi'a bi' oreng laen. Ta' bisa. Manossa reya odi' neng bannya'en oreng. Maske mate, pagghun bada oreng se nolonge ngobhuraghi ka mayyiddha. Pas ajiya ngoca'a terro odi'a kadhibi' polana ta' terro marepodhi ka oreng. Reken mon mate bhendem, bhendem kadhibi' ngara. Enja'. Maske lakona bhaghus, kadhang ghi' olle oca' sala dari oreng. Kadhang tabhallik. Oreng se alako jhuba' kadhang ta' olle oca' pa-apa dari oreng. Mangkana oreng ta' bisa odi' kadhibi'. Mon terro odi'a kadhibi', mate bhai la cokop. Haha


Bhakto teppak areh Mengghu kulah sareng alek kulah se paleng kennek neka a maen neng taman semmak sareng compo' kulah. Tang alek ghi' omor 4 taonan jaruah, lajuh alen jeen sambih ngakan sore. Bhakto neka lakar cuaca ghi' cerrah jaruah jhe' reng kulah lakar niattah neka keng n uleng alek sambih alen jhalan sore jaruah. Nahh, san dhepak neng taman lajuh bedeh reng oreng ban ngibeh anak jughan ka taman jareah. Bedeh lakar settong nak kanak binek omorrah saketar 5 taonan jaruah, entar ka tang alek ka'dhinto. Lajuh e pecek pepennah polannah gemmol ruah. Sareng kulah e leppasen terros tang alek e tokol dele nanges sareng kulah e pejeu tanangah neka. Pas ebhu nah ngamok polannah nak kanak eng keng terro nulittah sangghu kelarangan.


Bakto panakan se dari taretan bini' nomer 3 eyoprasiya engko' tako' sara. Mi' ta' tako'a jha' ghi' omur 6 taon la ekenneng usus buntu ban kodhu eyoprasi. Bakto bada e masake' engko' noghui kantos esambiya ka kennengngan oprasi tape bakto la maso' pas dokterra ngoca' ta' bisa ban kodhu eyalle ka masake' PHC e Sorbhaja. Rassa ngetek ban tako' tamba raja margha tang panakan jiya teppa'en bur-leburna sara ban aropaaghi panakan se nomer 1. Engko' se ghun majhadi' rassa tako'en la enga' jiya pas da'remma eppa'-embu'en se bhan are ngapolong. Paste rentek sara pekkeranna.  Bakto la ebuwa' montor ambulans arapa engko' pas ta' bisa noro', se noro' ghun wa'-duwaan tang taretan maso lakena. Ate rassana seddhi sara bakto jiya ban mandhar ejhauwaghina dari panyaket.


Bhakto entar ka Sorbhaja sareng tang atasan neka, kulah a bhereng sareng cakancah kulah engghi ka'dhinto kancah kantor dhibi'. Mela dhari sekanjeh kulah oneng kabadhaannah neka entar ka Sorbhaja ban atemmoh sareng pan saponapan oreng atasan se loar biasa pokok eng ban badha meeting bhakto jaruah. nah, mangkat pokol 10 lagguh ban la ampon a yap seap ghabay meeting jaruah sampek pokol 2 seangan neka. Lajuh dha' neka kulah sareng ca kancah jareah a sholat dhuhur ghellun pas marennah nyareh ngakan neng dhaerah mall kennengan meeting jyah. Marennah pas a temoh sop buntut tapeh kancah kulah neka lok ngakan nase' jaruah. Marennah pas dhepak neng tenga jhalanneh ngota sakabbhinah ban badha neng mobil ragara ngenom kopi.


Sateap kadaddhian se ampon e lebedhin pastennah bedeh rassah sakek. Kulah dhibi' ghaduwan rassah sakek jareya manabi enga' kadaddhian se maghabay kaula trauma ban takok ngulangen pole. napah pole kita daddhi manossa kodhunnah bia saleng a sosialisasi sareng oreng laen kan. Kadaddhian se ampon elebedhin jha' bisa'ah kita neka ikhlas ngadebbhinnah ban naremah saghalannah. Hal jareya, amargha sateap kadaddhian pastinnah bedeh himannah kan ? Dhukah ? Pasteh. Wajar bein ban normal bein. Kulah dele stres selama semengghu. Tape Alhamdulillah samangken bisa narema makeh butoh bhaktoh. addhi sampeyan tennang bein ban akadhi aeng bein. mangken san le depak bhaktonnah, sampeyan jughan oneng maksoddeh.


Bede pole kadhaddhiyan se nako`e pas masa lambe`. caretana pengacara se akanca jaksa, tape pas bede kasus korupsi ternyata se dhaddhi otekka koruptorra ye jaksana. Kecewa sara tang pengacara jeriya, sampe` la maenga` ka jaksa "mara ambu jhe` korupsi, ruwa lako se marogi oreng sajhaghat". Tape jaksa la petteng atena, sampe` jeriya tegha nyoroh pembunuh bajaran ghebey mate`e kancana se dhaddhi pengacara jeriya. Pengacara jeriya e ancam, mun bengal ngungkapaghi kasus jeriya, se jaksa bhakal mate`e anakna. Tape anakna pas e okep e bengkona, e soro ngetek ben maelang se jhauh. Akhirra kabbih pengacarana ben anakna maelang se pas ta` etemmu jejakna, etambhang mate sia-sia.


Ghi' teppak norok jhalan santay, kulah sareng alek kulah neka entar norok jhalan paneka sambih olle karcis tello' bigghi'. la dhari aneka kulah sareng tretan lajuh mangkat dhari roma jyah saketar pokol satengah 6 an lagghu lajuh mareh dha' neka akompol neng kecamedhan se badha neng sebrangah dhisah kulah jyah. Kulah sareng alek mangkat ghi ajhalan sokok dha' ka' issah, badha ngara saketar 10 menet la ampon dhepa' sebab semmak jaruah ban senyatannah bisa lebbhi ceppet. San le dhepak neng kecamadhen lajuh a kompol sareng se laennah pas ngalak tiket ghebey jhalan santay. Pokol satengah pettok kita la mangkat bhereng pas nyabek nomer undian neka neng box teppak neng jhalanan, lajuh abelih ka kennengah. Duh masyaallah kulah ngejjhit ban senneng tang nomer mennang undian.


Alvin Ato' Ridhoullah panakan da'-ada'en pas teppa' ka lake' rassana senneng tada' pada, apa pole panakan teppa' se laher dari Emba'. Awalla ngetek Polana emba' laherra abit ban bhaji' bada e labang abit dhala cethakgha loncong. Bhender ongghu bakto lahir cethakgha loncong keng di-budina aoba dhaddhi ganteng. Panakan ghella' nyamana Alvin Atok Ridhoullah ana' dari Emba' se nomer tello'. Alvin akole' pote ban ceppet raja ban loco. Bakto le-melle e barung nyambi Alvin oreng kabbhi ngalem gantengnga, Bada kiya se ngoca' robana para' pada'a maso engko'. Banni bada se ngoca', bannya' sara se ngoca' enga' engko'. Polana engko' koca'en para' pada'a maso embu'en Alvin. Tape bhidhana Alvin pote enga' Cena ban obu'en loros


Sateap ka daddhin paste badha hikmannah bhi'dibi' edeng. Kalabhan dhari nadannah pacar kulah a selingkuh sareng kulah ghi bannya'hal se manorot kulah neka, Kula bisa lebbhi sadar ban lebbhi oneng melannah neka lakar le tak bhagus ghabay ka badhan dhibi'. Kadhineka ghi, se pertama manabi sampeyan la ampon oneng jha'aneka ka aselingkuh ban sampeyan materros pole. Apah sampeyan lok takok mon kadaddhian pole e bhakto la ampon naleen jhanji dhalam settong akad ? Aneka tamba jung ruwedden pole. Se kadhuwa', ghilok nganto manabi sampeyan sareng paneka bisa bahagia selamannah kan. Daddhi mawas dhibi'sabelum lanjhang ban ghaduwan pamekkeran sopajha lok coman amargha duwa' oreng bisaos.


Suntikan riya rassana sake`, tape ye melalui suntikan otabe nyamana infus ruwa sateya se bisa maberes panyake` cepet. Misalla mun reng lambe` sake` lambung ngakanna e atur, pas mun la parah pera` edhina, poko` ngakanna ejaga. tape mun reng sateya kan ghampang. Mun lambungnga la ce` sarana langsung entar ka rumah sake` otabe Puskesmas se bede rawat inappa pas e injeksi otabe e infus ma` le olle cairan se dhaddhi paghantena kakanan e abe`na. Ta` bisa ngakan lebat colo`na, lebat selang infus, asam lambung bisa toron dalem bakto singkat. Canggih kan jhaman sateya. maseh jharumma infus ruwa lebbih raja dari jharum suntik, tape ye beremma pole. Jhe` tako` se e infusa, ruwa kabbhi demi bhagussa kesehatanna abe`.


Lakar la mrenges manabi daddhi sakseh jareya, napah pole sakseh kecelakaan. Sebab jareya kodhu e pertanggung jawab aghin. Melanah dhari jareya, pan saponapan carah la ampon e kaonenge, kalabhan bannyak epon se e ketangkep sarengbmatah tor se e dhabu aghin jyah laen ban bideh. Lamon dhari paneka, kulah otaba panjennengan sadhaja jareya kodhu onenge Bein kalabhan badha oreng otaba oknum se maghabay cacan se tak bendher ban kalakoan se lok ghenna mereka kalakoh jareya la patot curigaen. Melanah pan saponapan oreng jareya lakar mlarat se jhujurrah de'ih. Sakeng dhari mlarattah, kita neka sampek ngaleleleng cetak ongghu. Aneka anapah dhalem pengadilan kodhu badha psikolog se nangane, napah neka jhujur tor bhunten.


Manabi manossah neka lakar ghaduwan rassah kastah ban kecewanna seng maseng jaruah jha' pa padeh settong sareng se laennah, sebab hal neka bideh.   Oreng se ghaduwan andhi' rassah kecewa jareya lakar la manorot kulah ghi' lok kenneng e tambhaen ban malarat jaruah carannah se mabelih pole. Sobab dhari pengalaman kulah dhibi'ghi kulah jughan ghaduwan kecew ka kancah semmak dhibik melanah la ampon marosak kasemma'an kita neka. Anapah rassah kecewa jareya badha ? Sopaja kita dadhi manossah bisa mekker manabi lingkungan jareya jha' kakancah ban tengghalin ban kita se bisa lebbhi ajher pole dhari kadaddhian paneka. Sampeyan kodhu onengeh oreng kecewa tambennah mlarat, daddhi rassah kastah neka bannya't ape lok bannyak oreng se ajher dhari rassah kecewa jareya.


Bhakto jyah kaula ngejjhit ban ngetter amargha paman kulah adhinggal omor, amargha songkan. Teppak areh Menggu kaula entarrah ka compok na bebek neng dhissa sebelah,. Teppak jyah sadhajana biasa bein, Keng niaddeh nyandek bisaos. Nah Pokol 8 kulah dha' kaissah, bhakto jareya Paman lakar le gherring abit ruah. Tapeh anapah bkato juah sarah kondisinnah. Ontongah kulah nompak mobil, tanpa sengaja langsong e ajheg ka masakek lajuh ngamar amargha takok bedeh paapah. 3 Jam bedeh neng UGD tapeh akherrah Paman la ampon seddha. Sadhajana kaloarga dhuka bhakto jareya. Kulah se ngater Paman keng coman mandheg lok bisa atapettah amargha lok nyana bein atas keadaan jareya se maghabay reng roma ban kaloarga ngejjhit sadhaja.


Deri kennek bullying le dheddhih hal biasa ghebey engkok. Engkok biasa e co kocoh bik tang kakak ben e dhing bhendhingaghi bik tang kakak. Fungsinah engkok neng keluarga riah keng dheddhih manossah se wejib ngebhentoen secara finansial ghebey oreng tuah ben tang kakak se le mareh ngebangun rumah tangga. Tombu dheddih nak kanak se cek semmak eng bik kekerasan fisik, verbal, ben psikis, tang emosi dheddhih lok stabil, cek ghempangah aleddhuk. Ariah sajen engkok rassaen teppak engkok andik duwek oreng anak. Engkok dheddhih monster ghebey tang anak pertama ben engkok ngerassah cek gagallah dheddhih oreng tuah. Engkok terro mutus mata rantai male trauma riah elang ben bisa dheddhih ebok se beccek.


Manabi tellasen kaula sareng kaloargha kaula neka pati heboh san malemmah. manabi neng kaloargha kulah jareya se paleng dibuh wkwkwk emlannah koduh rajeh roh pestannah. Sabelummah tellasen ghi apokpak ruah se amassa'ah. neng roma teppak gulagguna jareya a yap siyap motong ajhem. A jhem ghu lagguh la e potong gellun lastarennah jaruah pas e bhutbhut. Nah marennah e bhutbhut pas e becco. nak kanak se alakoh ajhem, ebhu se alakoh lappannah. Ajhem san mareh e berseen pas e kellah lun teros lajuh neka pas e massa'en. Pokok manabi tellasen jareya masakannah bennyak sarah. Ghilok se ngebey gar agar, ban merres patennah, ngebey topak ban laen epon. Tapeh rassannah senneng ruah sebab san la tellasen bannyak oreng ka roma ban ngakan bhereng.


Mahasiswa baru se ghik buruh lolos masok dhek kampus biasanah kodhuh norok ben ngurus daftar ulang ghelluh sabelun norok kegiatan belajar mengajar neng kuliahannah. BIasanah tahapan ghebey daftar ulang riyah bideh tiap kampus, tapeh bede hal-hal se padeh. Sittong, nyiapaghi berkas-berkas se e kabhuto, biasanah engak rapot, hasel unas, akreditas sakolaan bekto SMA,Data diri ben kaluarga moso se laennah. Se kaduwek, pesse. Biasanah bekto a daftr ulang riyah kodhu majer kabhi pesse se bedeh engak Uang Pangkal, Uang Gedung, SPP, Uang Buku mon bedeh. Kabhi biasanah soro majer e adhe'. Se terakhir biasanah e soro dheteng ghebey foto kartu tanda mahasiswa ben epentaeh administrasi laen ghebey kaparloan kulianah.


Pengalaman se bisa maghabay kaula dhuka ed hingghal rneg tuah lok met amedhen. Kulah toman e dhingghal sareng reng seppo kaula ban tretan kaulah coman 3 areh dha' loar kottah. Bhakto juah kulag ghi' kennek ban lok ngarteh pa apah. bisannah coman nanges tok manabi lok a bhereng sareng reng seppo. Ngarassaen odhi' kadhibik tanpa reng seppo ban tretan kandung jariya dhuka rassanna. Makeh le bedeh mba ban bebe' se ngarabed kulah tape tresnana mereka neka laen. Manorot kulah, lakar kennengan se paleng nyaman neka sareng ebhu ban rama bban kaloargha inti lah pokok eng. Amargha hal neka kaula lok toman jauh dhari reng seppo. Napah pole san le tuah jariyah, manorot kaulah reng seppo neka zona nyamannah anak eng.


Manabi lambha' dhabunnah ustadzah tepak bhakto kaula ghi a sekolah Madrasah ka'dhinto. Toman kan sala settong ustadzah jareya adhabu, manabi pa apah elmo se etoles sampeyan paneka e becah sareng oreng ban oreng jareya ngalakone tor kabukka' atennah amargha tolesannah sampeyan jareya, aneka bhakkal daddhi settong kamoljaan ban daddhi elmo se bermanfaat ka sadhajana oreng. Daddhi molae dhari ka'dhinto kaula senneng sarah. ngebey tolesen ban segghut e upoad neng instagram ban pole bannyak se senneng sareng tolesannah kulah jareya. Alhamdulillah bannyak jughan se ngerem pesan se ngocapaghin sakalangkong dha' dhan kulah akherrah dhari paneka kaula rajin mosting tolesan motivasi ban inspirasi jaruah.


Pangargha'an reya ta' bisa eyarep, tape mon oreng tegghu ngalakone settong parkara seekasennengnge bhakal etoro' bunte' maso pangargha'an. Engko' asokkor polana olle pangargha'an dari Balai Bahasa Jawa Timur polana segghut ngesse'e bagiyan-bagiyan dari Majalah se aghunaaghi bhasa Madhura. Pangargha'an ka'dinto menorot reng laen pola biyasa otaba ta' patot ekabhunga. Tape mongghu engko' argha sara jha' reng pangargha'anna aropa bhukte terbi'en majalah ban obang kaangghuy ghantena lesso se noles kaangghuy majalahepon. Saestona segghut noles e pan-barampan media tape senneng poko'en tolesanna terbi' sanajjan ta' ebajar. Majalah se etarema ekole'e plastik ma'le pagghun bhaghus ban ta' rosak ekeskes bakto ban jhaman. Pangargha'an jhughan amotivasi kaangghuy terros noles e majalah kasebbhut


Guste Allah lakar le cek saennah. amargha aberri' dha' dhan kaula kapercajeen aroapaaghin kalaheran anak. kedhatengan anak jareya maghabay soasana roma jhau lebbhi sae dhari sabelummah. lakar la bendher anak paneka bisa maghabay pamacekka' reng oreng se bedha neng roma. Melanah kelahiran neka anak lakek otaba anak binek padeh bein manorot kulah. Anak kulah laher lakek, sareng rajeh korang lebbhi 3 kg ban lanjengah engghi ka'dhinto korang lebbhi 50 cm. Anak jareya bhakkal daddhie anak se aghuna ka bhangsa tor naghara kalabhan daddhi anak se sholeh ban norot ka reng seponah. Lok kaleb jughan kaula a duwah sopajha anak paneka daddhi anak se penter kalabhan bannyak prestasinnah. kadhatengan kaloargha anyar jareya bisa maghabay sennengah ateh reng seppo kaula se terro nemangah kompoy kabid lamba'. ban alhadulillah samangken ketekkah kyah.


Lamba' tang guruh madrasah jareya toman ngajharin hal se sareng kulah sampe' samangken ghi enga'. Ajharannah ka'dhinto engghi paneka tata carannah a tayammum. Nah, cara pertama neka, sampeyan nyareh kennengan se badha arbes se socceh. Lakonaghin sareng niattah a tayammum, lajuh rokonnah ka'dhinto antara epon saba' telapak tangan ka arbes otaba debu jareya. San marennah neka lajuh osap aghin ka muah kasaloronnah akadhi a wudhu biasah. Osaha aghin manabi ngosap ta ang kopeng ban laennah jareya addha'aghi bhagian se ghir kanan ghellun lebbhi sae ban wajib. Sampeyan kodhu onenge debu paneka kodhu sae ban jhau dari hadast se rajeh sobab hal jareya bisa mettal aghin bhejeng.


Sebelikeh, mon engkok pagghun nyareh usaha ghebey e lakonen, seenjek eng engkok nyoba ghebey notopin kabhutoan ekonominah tang anak - bineh. tebhenah engkok lok andik peleyan pole selaen pagghun usaha ben usaha. Engkok lok peduli make le engkok lok bisa tangngeh marghenah sakek kabbhi bhedhen. Pokok eng tang anak bik bineh ngakan. Adek bektoh ghebey engkok ngerassah sossa ben sedih. Make teppak alakoh engkok nges nanges polanah lessoh, engkok lok bisa ambu apah pole sampe metaoh jiah dek tang anak bik bineh. Engkok kodhu dheddhih sittong oreng se ngebey mereka bhunga. Tebhenah engkok kodhu ketelak bhunga kiah neng adek eng mereka.


Bhakto entar ka Sorbhaja sareng kan ponakan nengghu film kaloargha jareya kulah neka lok toman endhek men sa tiyaan jareah kulah ghellem. Melannah lamba' paneka akulah toman nengghu setan neng studio jareya ban neng bioskop lah ghi istilannah. Nah, dhari sekanjeh kaula lajuh, mangkat lah sareng kan penakan jareya. Saketar pokol 2 seang neka kulah lajuh mangkat ban ngibeh dua' nak kanak bocil se terro ngoladhi film favorittah mereka jareya. Lajuh kulah sareng kan ponakan melleh jhajan sareng aeng ghellun ban sambih ngantri melleh tiket dha' neka. Lajuhnnah kulah langsong masok ban ngoladhin film paneka, lajuh jareya saketar pokol 5 sore film ah la lobher, ban kulah ngajheg mereka jareya a belenjheh. Selama neng dhalam kulah duh cek takok eng, melana trauma neka la moncol maloloh neng dhalem pekkeran.


Intan juk tojuk santai neng halaman romana sambil mecah buku nikmatin sore areh, Intan seneng sarah mon la re sore sambih mencah buku apapole mon ekancaeh segelas teh anga’. Intan fokus mecah buku sampe tak sadar e sedi’nah bede kaka’en. Setelah ngelebetdih ber lembar-lembar halaman intan gik uruh sadar jek bedeh kaka’en tojuk e sedi’nnah. Intan ngabes kaka’nah ngejid  amargha tiba-tiba bede e sedi’nah. Intan sareng kaka’an adhe-kandhaa abahas kelambi gebey telasen, e pertenggahan dhe-kandha intan eberik hadiah maso mbuk geh derih budih. Intan ngejid amargha intan gitak ulang tahun  ben ghik abit ulang tahunnah, ternyata intan eberik kado sareng kaka’ ben mbuk geh polanah ujian siding. Intan ngejid ben seneng polanah eberik hadiah derih taretannah.


Begi benyak oreng arembik riyah sakek ben tak nyaman. Kabbhi oreng ngocak ben neser ka bebinik se kodhu melahirkan, apapole men bheji'en bedeh ning posisi se tak bhegus. Bedeh cara makle aghebey pengalaman melahirkan riyah nyaman ben masenneng. Sittong, pekkeran koduh positif teros ben tak mekker jhubek. Pekkeran se positif pagghun nyambih aura se positif kiyah. Se kaduwek, jhek loppaeh olahraga. Bede bennyak olahraga se direkomendasikan bhegus ghebey oreng hamil, engak a renang, a sepedah moso yoga. Olahraga tak parloh sabbhen areh. Cokop duwek sampek tello areh sekaleh. Mon tak kuat cokop samingguh sekaleh. Se katellok, benyak doa ben pasrah dhek se kobessah.


Dhari caretannah kulah paneka sampeyan bisa norok aghin ban ajhar dhari sateap proses ka' dhinto. Bannyak oreng sukses amargha ghaduwan mentor neng dhalem odhi'na. Abdhina noro' ban a dhaftar beasiswa penuh nekah badha tahapan seleksinnah se cokop sarah san ekelakoh jaruah. Daddhina lakar koduh semangat dhalam a ghapay pangeteroan.  Manabi sampeyan terro onenga Beasiswa yayasan paneka ghaduwan BJ Habibie ban sateap bhulannah kulah olle sangoh tor e kaghabay bhajaran kampus otabah UKT. Lomayan kyah kita olle sangoh ban bisa ajher pa fokus, namong sayangah se elateh neka coma hardskill sadhaja sobung soft skillah. Daddhi sateap semester kodhu ghaduwan sertifikat prestasi amargha neka tuntuden. Daddhi, kadinapah m=nyaman kan sala olle pesse ghi' olle personal branding se sae ?


Artenah mempeh menang undian lakar andik makna se positif. Tapeh arte mempeh menang undian lok maloloh nandhein jhek hedeh olleah rejhekeh arobeh pesse sekepel.Mempeh riah tandhenah beccek. Keng arteh mempeh riah lok ngarah dek rejhekeh nomplok se detengah neng dhunnyah nyata. Amempeh soal riah ebrarti seseoreng ngerassah puas ben percaya diri ben kabbhi sesuatunah ajhelen lancar. Mempeh mempeh jiah bisa metaoh jhek nasib beccek parak detengah akadik olle lakoh anyar otabeh atemmoh pasangan anyar. Deri kennek kita kabbhi e ajherin male bijak e delem ngangghuy ben ngebelenjheaghi pesse. Ariah akhirreh e tanem neng delem pekkeran jhek pesse kodhu e angghuy ghebey tujuan se jelas.


Sopajha sampeyan neka lok e kennege srobot dheri reng laen manabi ngantri ghi pasang muannah se judes ban semmoh kerreng. Aneka e lakoneh kulh selama kulah ngantri neng man dimman seh, daddhi bhik oreng neka lakar semmoh e katako'en sebab aneka bisa ma jeu aghin dhari sifattah se dhen beden ka oreng. oreng manabi la ampon aobe daddhi tegges pole, bhakallah slamet sebab jareya caranah melannah sampeyan bisa lok e srobot ben e dhen bedenin sareng reng laen. Aman bein manabi jareya, sampeyan cokop mategges aghin badhan dhibi' ban tak kerreng ruang ka oreng. Melannah dhari paneka ghi pasang muah se asle pole male lok e sangghu reng nyengnget ongghu.


Deforestasi ajiyah oreng se nebang pohon neng hutan gebey ededdhiagih perumahan, persawanah ben laennah. Semyatanah deforestasi riyah lok ebegi ben lok kengeng deri pemerentah, tapeh pagghun beinbedeh oknum se ngelakoneh riyah. Aherrah gebey solusi mangkanah bedeh pole rammeh acara nanem pohon se ekenal ben eboisasi otabeh nanem pole pohon neng hutan se gundul riyah, padahal settong pohon tiuyah bosa dddhi rajeh ben akarrah kuat neng delem tanah kodhuh bektok ataonan. Mayuh setiyah lok  olle nenbang pohon den beden pole ben kodu egenteh en taneman pohon anyar sebisa mekoat dek tanah. Ariyah kabbhi ajegeh bumeh makle bumeh lok nassso ben lok sajjen bennyak bencana.


Mon la kaelangan bharang ghibaanna lakar sossa ban rowet malolo. Nyare biyasan banni pas etemmo Mala ghagghar ojang kabbhi. Rowet reya parlo ebuwang ghallu mon nyare bharang elang ma'le ta' sajan rowet polana kaelangan. Bakto engko' kaelangan dompet se pessena ekabhuto, engko' nyare kalaban sossa aherra ghun ojang. Bakto ambu nyare engko' matennang pekkeran pas abhajang. Bakto abhajang arapa me' pas enga' jha' dompet reya bada eyattassa tv neng dalem roma. Aherra magghi abhajang engko' sem-pesemman senneng polana dompet la etemmo. Bakto mare abhajang ya bhender ongghu dompet jiya paddhang sara enga' keng aolokghan eyattassa tv. mangkana mon setiya kaelangan engko' ajhar tennang, keng ango' ta' kaelanganna.


Sapah se tak taoh alfamart? waralaba se la benyak bedeh ning kabhi daerah ning Indonesia. Toko riah ajhuel kabbhi kabhutoan. Alfamart serinng ngadaaghi undian ben diskon-dikson produk. Ariyah se kodhu e congok makle tak kalebheten undian alfamart. Sittong kodhu taoh bileh alfamart ngadaaghi undian berhadiah. Se kaduwk, kodhu taoh syarat norok undian engak apah. Misallah bede syarat minimal pembelanjaan riyah 100 ebuh, buruh bisah norok undian. Ariyah maleber kasempadhen makle menang undian. se ka tello', benyak melleh produk sponsor. Misallah produk rinso riyah spondor dheri undian se ghik jhelen, berarti kodhu benyak melleh produk dheri rinso makle kasempadhen menang sajen rajeh.


Bede careta mun bannya' oreng se bhuru ajhar renang biasana angghuy pelampung. Sapopona engko' de' ade'na ajhar e kolam renang se begh dalem, panengnga ma' le lekas tao. Pas bakto ruwa kodhu angghuy pelampung ca'na pangajharra, polana tako' tasellem. Tape latianna saminggu la tello kale, ye ta' abit angghuy pelampungnga. Pera' enem kale pertemuan la ambu angghuy pelampung. Nyaman la biasa ben penterra akhirra. Ye ruwa manfaatta pelampung riya ta' pera' ma ta' tasellem, tape ye ghebey jhar ajharan ma' le bisa ngettek sokona bi' lemes. Ye Malorossaghi soko kiya. Pelampungnga ye biasana angghuy se model papan pas esaba' e dada alias etompangaghi.


Manabi neng jhalanan neka lakar bannyak hal se neng loar dhugaannah kita, napah pole jareya se badha neng dhalem perjalanan lanjhang ghi yap siyap ngadep aghin kamacedhen se lanjhangan naudzubillah. Mela dhari paneka, oreng se la ampon biasa ngadep aghin ka macedhen ghi pastennah sabelummah neka la ampon prepare ban yap seap tantonah. Namong, mela dhari ka'dhinto sampeyan kodhu onenge sopajha lok bisa ngamok ban bisa enjoy bein neng dhaem mobil dhalem kamacedhen lanjhang ka'dhinto. Carannah engghi ka'dhinto seap aghi jhajan otaba ghu' ghenggghuk sopajha pekkeran neka lebbhi tennang ban sampeyan bisa e kenyem jhajan jareya sopajha lebbhi santay bein.


Bhakto neka mon tak sala jyah areh Rebbuh kalagghuna tellasen re rajeh jareya, kulah ngatrer tang mbak se a operasi rembi' melanah bhakto neka lakaran teppak tangghallah ban la kodhuna laher. Kulah sareng tang ebhu ban rakana entar ka masakek saketar pokol. 5 sobbhu san lamarennah bhejeg sobbhu, tapeh jadwal operasinah neka saketar pokol 8 an jarua. Marennah dha' neka, kulah lajuh entar ka roma salen neka ban lakar dokter spesialis jaruah tak keng nompak sepedamotor bisaos ban lajuh entar ka roma sakek nang tennag. Saketar pokol 7 lagghu neka tang mbak a yap siap ghebey mangkat ka masakek. Lastarennah jareah lajuh e panggil pokol 8 lebhet 5 an jaruah. Kulah duh cek ngetterrah takok, melanah tang mbak ghaduwan dere rendeh jaruah. Kulah lajuh abejeng ban bennyak maos duweh male lancar. Alhamdulillah nek bada bhakto 30 menet langsung kaloar ban robannah binek.


Bhakto anak kulah e ongghein reng sepponah nak kanak laen amargha dhabunnah tang anak jareya nokol ka anak'eng. Kulah cokop mangerteen ban melein tor nengale sudut pandang lok cokop dhari settong arah bein. Carannah kulah bhakto neka, ngajeg reng sepponnaah tojhu' neng roma ban aneka ngibeh anak eng jughan. Lajuh kulah makaloar tang anak neka sopajha lok daddhi salah paham. Nah, san la akompol akherrah kulah matennag ghellun ka anak kulah. sebab kulah yaken tang anak lok sala tapeh kulah lok noddhuaghin jha' aneka lok sala pan a sekap etral bein. Lajuh kulah merenge caretanah ka kancannah, kulah olle tangkapannah. Lajuh kulah ngedingaghin cacannah tang anak. Ban la etemmoh jha' anakeng jareya se sala, akherrrah padeh aseporah. mnabi anak kulah aseporah jughan, ban akherrah damai.


Engko' endi' kanca gi' SMA se tako' ka balang. Padahal kancana engko' ruwa kiperra tim bal balan se inti. Jeriya endi tako' se ce' sarana. Pernah bede tang kanca engko' lake' se tao parkara jeriya. Pas congocoa kancana engko' se nyamana Angga (fobia balang). Langsung buru ngajjhar pas enga' oreng katemmu ka apa wa. Orengnga kan kole'na pote, pas e ontallaghi bi' kancana engko' se congoco ye merre sakone' padahal. Langsung abe'na merah mettal kole'na ben aghatallan kole' se ekenneng sakone' ruwa. Caretana jeriya jhet tako' dari kene'. Ta' tao mun ngabes balang dhaddhi tako' sara pas. Sampe' sateya ye pagghun nga' jeriya.


Pas taon 2016 engko` pernah odi` neng asramana beastudi Indonesia. Pas ruwa ye nyamana asrama paste sabengko orengnga banyya`, ye bede 15 oreng. Engko` dhaddhi pengawassa asrama, se e babanah manajer bakto ruwa. Engko` pas ngalle ka bengko anyar, panengnga kontrak bengko se sabellunna la tade`. Bengkona mentereng ben bede ruang ghebey tamuy, bede kennengan parkir montor, ben bede balkonna kiya e lantai duwe`. Sapa se ta` senneng, jeddingnga mewah ye nak kanak se dhuafa senneng sara ben betah. Tape ternyata kaempa` kanca endi` indigo se bisa ngabes ka bharang alos. Buh pas bede se tako` mun nak kanak jeriya acareta, sampe` bulu kole`na manjhang kabbhi panengnga acareta mun bisa ngabes pas dhang sakadhang ye ampo la nyala kiya jin na ruwa.


Mun oreng nyator soal amis, biasana hubunganna ben jhuko`. Dhaddhi bau amis jhuko` riya ye bau se ehasillaghi dari molae jhuko` e tangkep, apate`e sampe` e pakaluar ka udara bebas. Amis ruwa ca`na pakar e bagiyan pangan nyebhutaghi mun asalla dari jhuko` eganggu odi`na. Jhuko` peka ka rangsangan dari pangabesen ben mun etegghu`. Dari ruwa, mun odi`na terancam, jeriya la ngaluarraghi lendir se ta` nyaman bauna. Ariya emaksodaghi ma` le se nangkep ta` dhaddhi nagkep jhuko` jeriya. Bisa manossa otabe keban laen se biasana ngakan jhuko` e tase`. Jhuko` kiya endi` pertahanan aropa lendirra. Salaen ghebey anyaba, ye ghebey pertahanan kiya.


Pas osomma COVID 19 bannya` oreng se tako` e suntik vaksin. Ma`tagerran ra e suntik vaksin ghebey apa. Apa bhidhena oreng se la mare e vaksin ben se ta` e vaksin, jherengan ye pade bhai, pade ekenning COVID 19. Engko` ye kiya mekkerra apa bhidhena. Engko` sabellunna ekenning COVID 19 ye ta` a vaksin, pas ekenning ye ende` ta` ende` kodhu ende`, panengnga pas terro entra ajhalan ka luar kota kodhu angghuy sorat keterangan vaksin settong. Mare ruwa ye tang omor engko` kan ce` cokoppa ghebey akabin, syaratta dari Kantor Urusan Aghama engko` kodhu la mare vaksin duwe` mun terro akabina. Buh nemmu bhai riya Pamarentah, kabbhi e wajibaghi vaksin. Ye tako` kiya aslina ma` tager kodhu e suntik wa, tako` bede pa apa dalem jangka lanjhangnga.


Andi' panakan da'-ada'en pas teppa' ka lake' rassana senneng tada' pada, apa pole panakan teppa' se laher dari Emba'. Awalla ngetek Polana emba' laherra abit ban bhaji' bada e labang abit dhala cethakgha loncong. Bhender ongghu bakto lahir cethakgha loncong keng di-budina aoba dhaddhi ganteng. Panakan ghella' nyamana Alvin Atok Ridhoullah ana' dari Emba' se nomer tello'. Alvin akole' pote ban ceppet raja ban loco. Bakto le-melle e barung nyambi Alvin oreng kabbhi ngalem gantengnga, Bada kiya se ngoca' robana para' pada'a maso engko'. Banni bada se ngoca', bannya' sara se ngoca' enga' engko'. Polana engko' koca'en para' pada'a maso embu'en Alvin.


Dhari ghi'kanak kulah senneng malolong pesse sampe' lok toman ajhajan manabi neng sekolaan jareya sakeng terronnah ghaduwan obhang. Lamba'pesse tabungan pertama kaleh kulah bhellih kulkas se reggeh se jutaan jaruah. Alhamdulillah sadhajana bisa ngangghuy dhari hasel tabungan jareya. Bender manabi parebhasa ka' dhinto "Hemat jyah pangkal Sogi". Tapeh ghi kodhu onenge jughan jha'sampe'talebhat hemat, takok Lok nekmataghin kabadhaannah amargha se nyempen maloloh. Kalangan dhari aneka kaula sampe'samangken ghaduwan cataden keuangan se la ampon ajiri ban lok bisa e ganggu ghugat pole, sobab la rinci ban terstruktur. Kaula dhari pesse tabungan salaen olle Kulkas, olle emas jughan, olle mabecce' roma, olle ghebey sanginah sekolah ban tak menta ka reng seppo pole, pokok bannyak. Nah, deddih toreh tretan nyemoen sadhaja ghi.


Nyambhut kadhatengan kaloargha anyar e dhalam kaloargha se ghilok ngarassaen pole bedennah bhejik neka arassah cek sennengah. tapeh kulah bhakal maberri' oneng apah bein perlengkabhan bhejik se kodhu bedhe neng roma. Se pertama jareya, klambih bhejik sampeyan kodhu melleh jhek nyak bennyak amargha bhakal lok bue'. cokop ngebengi 10 pasang bein. Se kaduwa' pempers bhjejik. aneka penting amargha bhejek neka lomayan akemmean. Se katello' Berlak. anekah jughan penting amargha ngahindaren dhari tembussah kemmennah bhejik. Se ka empa' Parlengkabhan mandhih akadhi samponnah bhejik, sabun , menyak tellon, menyak obhu' kalabhan lotionnah bhejik jaruah male lok kerreng, bak mandih ban laen nah epon. Se ka empa', Pompannah ASI manabhi ghabay so nyossoh ruah perlu pompannah soso sopajha aeng sosonnah bisa derres ban bhejik olle ngeneom aeng sosonnah ebhunnah. nah, se terakhir jareya, ben emben. aneka penteng sarah manabi dha' man kamman lakar kodhu pakek ben embhen.


Caretana para` bannya` nak kanak se pade. Sapa bhai biasana ngalami riya bakto kene`, tape pera` laen model. Panengnga tako` eghighiri ben reng tua pas bakto ngajhi e langgharan biasana aghajak ben ca kancana pas dhaddhi sarana bisa katemmu ka kancana. Nak kanak maste mangkat ngajhi polana pera` katemmuwa ben aghejek ye tape ngajhi e Langghar. Ye nyamana nak kanak kene` nemmu bhai, ma` le ta` eghighiri panengnga ta` ngajhi, ye ajhalan ngajhi ma` le bisa aghejek ben neng sennengan. Tape mun enga` masa lambe` ruwa ye aghelle`, nyamana saomran jeriya e pekkeranna kan pera` bede mainan. nangis otabe atokar bi` kancana ye mare ruwa la apolong pole. Kodhu aghelle` abe` riya.


Sala sittong bentuk syukur mon mareh olle hadiah undian riyah traktiran ka kancah. Misallah mareh olle undian mobil dheri ajang kompetensi. Ngadaaghi kan-ngakan nik-kening neng roma bisah kiyah. Syukuran kan-ngakan riyah lakar benyak e pele moso oreng jhebeh se masyarakadheh riyah guyub. Tapeh tak harus nraktir kancah otabeh ghebey syukuran kan-ngakan ning roma, tapeh bisah kiyah a sedeka ka panti asuhan otabeh nak jhetem. Ngadaaghi kegiatan engak riyah ma bhegus ka kualitas hubungan kiyah. Kancah se tak olle hadiah undian riyah norok senneng polanah e traktir ngakan. Ben pole nraktir ngakan riyah tak ngalak pesse benyak. Tak osa ngakan se lang-larang, ngakan se de-mode kiyah tak masalah. Se e kabhuto riyah hubungan sakancaan riyah sajhen bhegus.


Risma andik kancah se lak pelak. Sebagai sittong mored pindaan ben olle ranking, Risma dheddhih akancah bik nak kanak se menonjol neng kelas. Tapeh lok berarti Risma le mele kancah. Risma akancaan bik kabbhi nak kanak neng kelasseh. Teppak kelas 6 Risma kesemsem bik kancah sekelasseh, nyamanah Dion. Dion orengah lok pateh penter tapeh genteng. Risma lebur. Ternyata Sarah. kancah semmak eng Risma lebur kiah dek Dion. reng oreng tebhenah ngebhendhing bhendhingaghi antara Risma bik Sarah. Bedeh sittong bektoh e dimmah Sarah ben cah kancanah Risma se laen ngelakoh Risma. Mereka ngebey sittong sorat nembak se akadik e kerem Dion. DIon neng enneng, Sarah ben cah kancanah aghellek, ben Risma kadik oreng bhudhuh le kesemsem. Sang le taoh Risma tebhenah lok pateh lebur nerroen nak kanak se andik kancah geng kadik Dion.


Badhan dhibi'lakar lok senneng manabi badha reng oreng jareya se dhen bedhen ka kita. Hal aneka tantonnah la paste sadhajana onenge melana oreng jareya kodhuna bisa nengale pole, sapah se nyepta aghin langnge' tor essennah neka. Bannyak oreng jareya se congkak ban nengale oreng jareya jhubek ban dhen bedhen. Bannyak jughan se dhujen nga buli ban ngangghep orengah jyah lakar se paleng taoh ban paleng jago bein paapah Bein. Hal neka tantonnah marosak mentallah nak kanak ban nyebab aghin rassah takok melanah takok e buli ban e dhen bedhen aghin sareng oreng laen. Neka kodhu peraten aghin ka perkembangan nah, sopajha hal jareya lok Sampek marosak kabadhaannah sampeyan.


Manabi macet neng tengnga jhalan lakar maghabay emosi sadhajana, ban rassannah jareya lakar la terro ngamoggeh. Napah pole manabi yang seyang panas ka'dhinto neng Sorbhaja teppak epon neng daerah Citraland ka'dhinto. Sala le panas ghi' bannyak mobil se lebbhi rajeh. Kalabhan pole kita se nagngghuy mobil kenek akadhi brio neka kan lakar le semmoh sempet ban arassah sessek jaruah. Sebab neka rassannah bhakto kulah e pakon entar ka Sorbhaja daerah jareya pastennah kulah lakar semmoh emosi sebab daerah neka nek duh cek sarannah macettah ban lok bisa a ghulih sama sakaleh. Sampeyan manabi ka ka'dhinto jareya lakar kodhu masabbher ateh ban majhember bein kalabhan macettah uh cek parannah se maghabay emosi jiwa ban raghannah terro se epor tapporrah.


Mon nemmoh bherengah oreng neng len jhelen e delem Islam le a ator secara jelas ben lengkap soal hukum nemmoh ben ngalak bhereng temmoen andik eng oreng laen. Atorok dke buku se judulleh Syariah Islamiyah karyanah Sutisna, sebuten ghebey setiap harta e lindungaghi se rentan elang ben lok e temmoh se andik e delem bhasa Arab ajiah luqathah. Sementara jiah, atorok syara; artenah ngalak harta otabeh bhereng deri sittong kennengan se lok e temmoh se andik. Kewejiben deri oreng se nemmoh bhereng ghellek jiah ngumumaghi bhereng se e temmoen ajiah selama setaon, akadik se e kocak e delem hadis hadis ekonomi karyanah Isnaini Harap.


Tako` ekenneng senjata ye riya bede katako`an oreng mun ngabes senjata, enga` laddhing raja otabe parang nyamana. Kadhaddhian riya biasana polana oreng nga` enga`an kdhaddhian se paleng ta` nyaman dalem odi`na. Misalla enga` acarok bi` kancana pas ekaroyok, sampe` kadhang bede se nyambi laddhing gu majagu. Kadhaddhian ruwa aghebey masyarakat resah. Utamana mun nak kanak ngode arebbhu` bebini`. Mun parlo kodhu mate se arebbhu`e jeriya. Ongghu melas nak kanak sateya, pekkeranna nengke` ben cettek. Beremma ye pola didikna ben kontrolla reng tua jeriya, ma` bisa anakna endi` mental se jhube`. mangkana, bharang se bahaya ruwa ben bisa mamate oreng, bisa aghebey oreng endi` trauma parkara kadhaddhian jeriya.


Teppak areh kemis pagi hanifa mare mandi langsung nyegeih rara amargha pemberangkatan bus mangkat pokol 9 pagi. Rara edelem kamar ternyata gitak mareh yap siap kelambi se egibeeh, hanifa ngejid sambil nyam-ngeranyam ke rara amargha gitak siap ben pemberangkatan la parak. Rara minta maaf ke hanifa, akhira hanifa tegesin ke rara soro dulien. Pokol beluk empak polo lemak 8.45 pagi rara ben hanifa mangkat ke terminal selama e perjalanan hanifa nyam ngeranyam pole amargha takok ketinggalan bus. Sa depakna ke terminal ternyata bender rara ben hanifa ketinggal bus hanifa ngejid, emosi ben apesiuan ke rara. Sedangkan pemberangkatan malang-bali trakhir pokol 9 pagi. Akhirra hanifa ben rara tak dedhi mangkat ke bali areh kemis dan e undur areh jumat dini hari.


Bakto katemmon maso senior se ekennal penter ban bisa acaca bhareng, tang ate aromasa etangtang kaangghuy makala. Ate dekdekghan ban coma bisa ngaghume senior ghella'. Jhalan nomer settong kaangghuy macekka' ban ngenga'e are reya ya afoto bhareng maso oreng se dhaddhi pandhuman dalem nyare elomo reya. senior reya orenga biyasa enja' ta' ganteng keng mon acaca biyasana se ngedingaghi dhuli nyangghem jha' se acaca reya oreng penter. mon se ngedingaghi mahasiswa biyasana bhakal nendha carana acaca ebannya'en oreng. Senior reya kalaban ta' langsong aberri' motivasi da' ka oreng laen kaangghuy bisa ngowasae kabada'an ban bisa ajharbha'aghi kalaban jhajjhar elmo seekaonengen sampe' oreng laen ngarte.


Bada paket dateng ka roma abhungkos dhalubang bhathek (batik) se atoles dari Kamilawati. Ba, apa reya ca'en engko' dalem ate, me' pas tang bhakal aberri' hadiya ka engko'. Aherra hadiya se abhungkos dhalubang bhathek ghella' bi' engko' ebukka' pas essena kaen bhathek se ganteng. Se paleng masenneng bada sorat se etoles tanang maso tang bhakal, essena yang-sayangan ban se-kaseyan. Bakto etelpon, koca'en tang bhakal soro ghabay kalambhi ma'le sajan ganteng orenga, ban pole engko' ta' andi' kalambhi bhathek se ganteng. Sennengnga ate bakto jiya polana andi' bhakal se paraten sara ka engko'. Ban kantos setiya pagghun paraten bakto la dhaddhi bini ban andi' ana'.


Katakoan kulah manabi mole ka Madhure mon lem malem jareah ghi lakar la begal. Melanah bannyak sarah dinnak pencurian motor jareah ban kabennyak an ngangghuy senjata tajhem. Melanah dheri ka'dhinto kulah lakar bennyak tengateh sarah manabi entar ka man kammah. Napah pole mon lem malem lakar duh cek mrengessah, hal jareya lakar la kulah rasaen molaen kulah mole malem ban dhalem kaadaan ojhen tandes. Neng jhalanan ka'dhinto lakar sobung paneragann sekaleh, melanah kulah cokop ngangghuy senter dhari hp ban paneka jughan lok eketarah. Kulah takok jareah bedeh oreng jahat jaruah se ngalakoh kulah ban kulah e nepebenne. Kan lakar dhissah mrenges sarah.


Tono areh riyah masok kantor. Tono biasanah alakoh ning romanah pilanah nyaman alakoh ning roma ven tak parloh kenning macet. Tono esoro pimpinannah ghebey ka kantor, ghebey nemmonih tamoy se entar ka kantorrah ning Sudirman. Tono engak biasanah, nompak motor ka stasiun pas nompak KRL ambu ning stasiun sudirman. Dheri stasiun sudirman, tono pas ajhelen sokoh. Bektoh kaluar dheri stasiun Tono sempet tatemmoh kancanah se nompak motor pas eajhek a bhereng sekaleh. Senyatanah kantorrah tono ben stasiun riyah tak pateh jheu. Dhepak ka kantorrah, Tono pas ongghe ka lantai 13 ghebey nemmonih tamoy se dheri pimpinan ruah. Ternyata tamoyyah ghitak dheteng. Tono akhirrah enta ka ruangan kerjanah ghellun ghebey istirahat mareh nompak KRL.


Ta` pera` nak kanak kene` nyatana begh arassa sake` otabe tako` pas esuntik. Pas bakto vaksin COVID 19 bannya` oreng se tako` esuntik panengnga bede kasus oreng mare e vaksin mate. Ta` pera` settong duwe`, tape bede beberapa. Jhet vaksin COVID ruwa endi` gejala bhadhan bisa panas ben arennyuwan mun abe`na korang sehat. Tape mun orengnga kuat pas pekkeranna positif ye tade` gejalana. Pekkeran se positif aruwa pengaruh ka beremma responna bhadhan. Mun ce` epekkerra ye bisa bhai sake` panengnga kabannya`an mekker, tape mun santai ye e nikmati bhai ruwa. Sake` ta` sake` ye pasrah. Los bhai ta` usah emok ben posang beremma. Pajhet vaksin riya begh keras, polana kan macemma virussa anyar.


Sora andik trauma ka be-labeh. Bekto kenik sora nemmoh be-labeh rajeh sarah ning tas sakolanah. Ghen jeriyah, Sora takok sarah ke be-labeh. Nung romanah, Sora tak toman bedeh sarang be-labeh. Sora abhersean teros makle sarang be-labeh tak benyak ning romanah. Bektoh ghik kenik kiyah sora toma e nget-tenget moso kancanah anghuy be-labeh. Sora e ko'-takoen anghuy be-labeh. Bekto jiyah sora sampek nangis ngejjher polanah dheri sakeng tako'en. Takok ka be-labelh ruah ghik bede sampek satiyah.  Ghen la rajeh, mon a jhelling be-labeh Sora la tak atuat. Tapeh la bisah langsong ngalak posapoh ghebey muang be-labeh ka luar. Sora anghuy pewangi ruangan se e katakok be-labeh kiyah.


Mun ca`na reng oreng, bebini` se para menstruasi ruwa biasana ngaluarraghi dari vaginana ye bau se ta` nyaman. Ruwa nyamana kapotean. Bede lendirra se bentukna pote otabe bhenning. Bede se kentel, bede se cair kiya, tape bauna ta` nyaman. Begh amis, kadhang sampe` abe`na dhibi` nyiom ta` nyaman. Kadhang kiya reng laen nyiom, tape ye jhe` sampe` reng laen nyiom. Mun sakerana la ta` nyaman ye langsong acawik ben ghante daleman. Mun pera` angghuy pembalut se kene`, ta` nyaman, polana bisa bhai mun dari kalakoan saare bhanteng se possa` bi` jadwal, bisa bhai la apelloan abe`na, ye kodhu ghante kiya bagian dalemma. Mun bisa ye tambei om ro`oman se khusus ghebey bagiyan jeruwa.


Rassah takok jareya lakar la ampon bedeh neng atennah manossah kalabhan jareya hal se paleng normal. Pan saponapan oreng ngalame katako'an bedeh neng dhisannah oreng sebab aneka sala settong hal se wajar melanah sadhajana neka bideh. Molaen dhari bhasa, budahaja, adhat ban atoran neng dhisah jareya lok mongken e papadeh sareng kita neka. Kalabhan dhari jareya, pan saponapan oreng bedeh se koat ngadebbhin ban badha jughan se lok kuat melanah hal neka lok bisa e tarema. Namong, kabidheen jareya se maghabay kita neka a bherna melanah lok sadhajana disah settong tor dhisah se laennah neka padeh sadhaja. Melanah dhari samangken, sampeyan kodhu bisa beradaptasi jaruah sopaha bisa saleng narema.


E areh senen bakto nak kanak ajher ghuru asiaran ka moredde melana ujian akhir semester la semmak. Ghuru paneka nasehat aghi ka red-moredde ajher pa teppak , ajher ongghuen male lulus sadhaja. Tak abit bakto kaula ban kanca-kanca kaula ajhenjien bhereng ajher e romana Rohman. Samarena dhepa' ka romana Rohman kaula ban kanca-kanca kaula langsong niat ajher ongghuen melana se terro lulus ujian neka, kaula ban kanca kaula mulai ajher, ta' abit ajher pun mareh elaksana'aghi kaula ban kanca-kanca paleman ka compo'na bang-sebang. Sadepakna e compo' kaula acaretah ka ebhu ba rama melana ujian akhir semester la semmak, tak ghuru se nasehat'aghi ka kaula, oreng tua kaula pun nasehat'aghi soro ajher pa teppak. Tak abit bakto ujian akhir semester la tiba, kaula ban kanca kaula ngerja'aghi ujian paneka ghu-ongghu se terro lulus sakolah. Tak abit ujian selama 3 areh lastareh. Pengumuman la depak e bektona, kaula ban kanca-kanca kaula adueh mandher moge lulus sadhaja. Tak abit pengumuman keluar kaula ban kanca-kanca kaula senneng melana lulus sakolah. Tak abit kaula mole ka compo' , sadepa' e compo', kaula acaretah ka ebhu ban rama melana kaula lulus sakolah, ebhu ban rama norok senneng kaber bhagus neka.


Lopot aghighir ka oreng pagghun bada balessenna. Tugas apa’a bhai, patot eyarghai maske dalem kabada’an sake’ ate. Marghana, parkara alako, oreng ta’ kera ros-terros ajhalan bhender. Pagghun bada salana. Sepat dhasar manossa mon lakar andi’ sala otaba alako jhuba’. Se paleng penteng dhing ajhelling oreng alako ka dhibi’en reya, usahana oreng jiya alako. Kodhu ngangghuy ate. Contona atugas dhaddhi bher-ghebbherra mandhira mera pote neng upacara petto bellasan Indonesia. Ta’ bannya’ oreng se epele dhaddhi bher-ghebbher. Marghana sala ngebbher, aherra se atugas jiya eghighiri neng bakto bannya’en oreng. Maske mare tugas, ghighiranna jiya cekka’ ka aten. Nangghung todus orengnga. Dhingla kadhaddhiyan dayya, kadhang bisa ekenga’e sampe’ towa.


Manabi nge prank taretan dhibil rassannah badah neser bandha teggirennah ghi. Mela dhari ka' dhinto kulah biasannah dhujen nas manasen manabi badha nge prank jareya sopajha prangah neka sukses ban lok e ketarah jek ekelakoh jaruah. Nge prank lakar sala settong cara sopajha manabi badha settong perayaan ban ngalakoh oreng neka daddhi sukses ban ghaduwan careta dhibik dhalam ngalakoh kanak ruah. Daddhi manabi ngeprank oreng kodhu laen dhari se laennah ban kodhu ghaduwan careta dhibi' saenggha sampeyan bisa nengale lebbhi jellas pole tor bisa makenga' kadaddhian ka'dhinto. Mela makenga' jareya daddhi kenangan ban kaemodhen sepaleng a makna ka badhan dhibi' mangken san la tuah.


Adinda neng eneng neng apartemen. Kamarrah ajiah bedeh neng lantai 3, hasel deri mejer larang male olle kamar lok ghi tegghi. Sabbhen areh Adinda alakoh neng kantor se semmak bik apartemennah. Kantorrah kiah sittong gedung pusat se rajeh, ben kantoran bedeh neng lantai 17. Napak keng polanah Adinda bhuto pesse bennyak ghebey odik neng kottah rajeh, Adinda tak iye'eh entar alakoh neng dieh. Adek se masalah soal perusahaan multinasional se agerak neng bidang konsultan jiah. Mala ajiah sittong pencapaian Adinda se bennyak ngebey oreng iri. Masalah nah ajiah bedeh neng kennengan lakonah. Adinda lok bisa entar dek kantorrah kedhibik'en nompak lift.


Oreng mon gugup riyah  paleng parah bisa sampek kalowar keringet cellep ajiyah respon sakeng deri takok'en oreng. Oreng se lakar andik rassah takok neng kennengan sepeh otabheb kedibik riyah margebah deri kennek lakar biasa klok edianangih, dedhi pateh bedeh oreng. Mon le kadung gugup margenah takok paleng parah bisa sampek keringet cellep. mangkanah oreng jiyah cem-macem bedeh se takok'an bedeh kiyah se bengalan lok kabbhi padeh. Mregenah gugup ajiyah bennyak polanah takok kedibik kiyah bedeh oreng deiyeh hiyah biasanah korang rassa pertajeh dek abek'en dibik. Mon le kadung gugup margenah takok paleng parah bisa sampek keringet cellep ben kobeter dibik malah sampe bringsang kaden oreng posang.


Kake paleng di-budina bhakal tao mon kake abit ta' aser-seran keng terro taowa rassana oreng ser-seran. Odi' kadhibi' reya bada nyaman ban bada ta' nyamanna. Ta' nyamanna, kake tada' oreng se bisa matennang atena kake dhing atena kake arassa panas, anga' marghana acaka ban oreng otaba bi' pekkeranna dhibi'en. Kake mon lakar bisa odi'a kadhibi' ya ta' rapa keya. Tada' se alarang mon ghun karo urusanna manossa. Ghu'-agghu' bhakal bada dha-tandha oreng se lakar bannya' dhusana. Mon lakar seddhi, kake bisa entar ka pantai kadhibi', ka ghunong otaba ka laenna. Poko' se bisa mabhunga atena kake ban bisa masenneng. Mon terro maelanga pekkeran ajiya kake soro kodhu ghila ghallu. wkwkwk


Bhakto jareah areh Mengghu kulah enga' sarah teppak lem malem epon. Kulah sareng tang pacar neka ghaduwan masalah ban kulah ngajeggeh atemmoh ruah sebab kulah lok bisa mon neng-neng tok. Kulah akherrah nyoba'nelfon marennah Maghrib ghabay atemmoh, sampeyan oneng ? E pate'en ngocak ghi' badeh neng jhalan. Bhakto jaruah kulah apangrasah jhak ajyah ngomongan. Akherrah kulah neka kaluar Roma jughan marennah Maghrib ban bender ongghu, neng jhalan badha sepedannah yang pacar. Kulah akherrah Amon semmoh ruah ghi taonnah jyah bhik reng binek anyar ban a dokondo jaruah sambih agellek. Seketika kulah nanges, ban nergeh ka dhalam sambih ngevidieon oreng jyah. Kulah coma nanges ban dhukah sarah neng cafe pajyah.


Bakto jiya bannya' oreng neng Juanda. Can engko' sangghu bada barta apa neng jiya. Bannya' oreng molae dari buk-embuk, oreng towa ngoda pada bada. Bannya' oreng anenteng ettas. Ajhelling oreng se ghimeng bada neng ada'en patugas. Oreng jiya nyatana eghinaghi tongabang polana tikeddha ta' ecetak kaada'. Bannya' oreng ngejjhit polana oreng bine', la towa se nenteng ettas jiya ngamok ka patugas. Patugas la atengka bhender jha' jiya banne salana. Ajiya marghana salana dhibi' se ta' enga' bakto jha' bila tongabangnga mangkadha. Bannya' oreng ngejjhid tareppa'en oreng bine' jiya atowwat sambi nanges. Oreng bine se towa jiya soro kodhu melle pole keng ngoca' ta' andi' pesse polana. Oreng bine' towa jiya keng terro entara ka ana'en se bada neng Malaysia.


Nah, kejadiannah jyah anapah jyah mek bisa nyandher ka kulah ban nyapah kulah jeh kadhineka caretannah. Teppak kulah ngakan mie se terkenal nekah addhep ka temor ban dep addebbhan sareng sala settong reng lakek tor kancannah jughan padha lakek eng. Acorak jareya ngalakone kalakoan ruah ban partemmoan sareng kancannah se jughan lakek sadhaja ka empa' oreng. Kulah nekah lakar la semmoh loppah sareng nyamannah kancah kulah, tape manabi muannah enga'. Kulah nga' enga'an tape jareya rassannah nga' enga'aan jughan. Akherrah oreng neka nyandher ka mejannah kulah. Kulah sajhen ngejjhit ban takok "Lisa yeh ?" ghi kulah ajeweb engghi bein, terros tiba tiba jyah ngeppak kulah ban lek ghellek, "kulah Anton", tor kulah ngejjehit sarah. Yaallah.


Nyare pakakassa sapeda motor apa pole sapeda ootorra la kona, kita lebbi bhaghus melle ka toko raja. Contona nyare planger angghuyya Vario 110 kona entar ka bagina lowa'an biyasana mon sapeda kona lakar malarat. Sanajjan bada arghana kadhang larangan dari orisinilla ban bharangnga ta' bhaghus. Ebakto atanya ka toko aherra bada ban arghana moda, bharangnga anyar. Sennengnga tada' pada apa pole se esare eghabay aghantena andi'en oreng. Dahaddhi mon melle bharang reya ango' jha' melle neng lowa' arghana larang ban ta' maso' akal. mon e toko raja se bharangnga ghenna' biyasana moda. Mangkana molae setiya ango' care se bisa ekaparcaja ban ta' majengngik arghana


Bedeh enem manfaat se bisa e olle'en mon hedeh mutusaghi ghebey nabung seghilok eng melleh bhereng se e katerroen. Pertama, nabung secara otomatis ngebey hedeh jheu deri tang - otangan ben jhem - ngenjheman. Manfaat se pertama jelas sarah. Lebet nabung hedeh lok parloh ngalak jhelen pintas ghebey aotang. E tamba pole, bhereng se e maksud lok e angghuy ghebey keperloan bisnis se ngaselaghi untung. Misallah reh hedeh terro melleh sepatu anyar tapeh pessenah korang. daripada maksa ngenjhem dek kancah, angoan nyabek dhiddhik penghasilan ghebey e tabung. Ariah bisa entar dek manfaat keduek, ajiah ngelatih abek eng kita male lebbi sabbher demi olle'en katerroannah kita se tentoh bhein parloh pengorbanan.


Kondisi kadik neng attas juah cokop bennyak e temmoen. Otamanah kejadien neng nak kanak se sampe akher bektonah pendaftaran kuliah tapeh ajiah ghilok e teremah neng man dimman. Rassah putus asa rentan deteng dek ateh ben pekkerannah nak kanak se akadik jiah. Masalanah nak kanak jiah rentan mekker jhek abek eng jiah sittong kegagalan e delem odik. Ben nyeling cah kancanah gi begi ceretah masok universitas otabeh institut neng cem macem perguruan tegghi. Sedih se delem bisa e rassaen sampe alen bulenan. Nak kanak kadik riha mon lok andik tekad se kuat, bisa ngerassah lok bisa pa apah pole. Tebhenah neremah dimmah bhein asal akuliah.


Tapeh aseporah se adek esensinah kiah saongghunah percuma. Masalanah benne bedeh neng cak ocak seporanah, tapeh bedeh e pemahamannah oreng jhek ngocak aseporah berarti ajiah nyesle bik apah se e lakonen. Mon le nyesel, oreng jiah lok kerah andik katerroan ghebey ngelakonen kesalahan se padeh pole. Laennah bik seporah se lok e dhesarin bik pemahaman jhek abek eng sala ben pengetahun soal salanah e dimmah, seporah kadik riah keng dheddhih seporah lok tulus ben cuma cak ocak ngobhus deri colok. E dinnak pentingah e lakonen introspeksi diri. Kita kodhu introspeksi diri male sadar bik salanah kita. Kita kiah kodhu paham jhek kita lok bisa ngecewaaghi pole.


Akabin reya kake bhakal tao rassana odi' se saongghunna. odi' se bhakal ngeba kita ka kadhibasaan ban lebbi tengate kaangghuy atengka pola. Jha' sampe' mon la andi' bini atengka pagghun enga' ghi' lanceng, areya se bhakal masossa odi'. Andi' bini reya pang-ghampang malarat, taghantong da'remma kita ajhalani. Mon eghibha ka kabhaghusan bhakal nyambi kabhaghusan polana namba taretan ban bhala. Mon eniataghi jhuba' bhakal dhaddhi ancorra odi' ban odi' ta' jhuntrong edhunnya. Mangkana mayu akabin etembhang tapalang ta' kowat ajaga iman pas ghun karo matodus oreng towa. Mon akabin banni mayodus, mala mabhunga apa pole pas sampe' andi' ana' bhakal tamba ekabhunga maso reng towa dari se lake' ban reng towa dari se bini'.


Ban pole manabi ghaduwan kapanighen neka lakar bedeh carannah ngatasin jareah sopajha bisa lebbhi tennang tor ngaregghein. Melanah sampeyan nengale oreng se ngalamen kapanighen amargha napah bein, tor kondisinnah neka maghabay oreng paneka Lok Dhik bisa ngontrol badhan dhibi'. Pan saponapan carah neka bisa sampeyan angghuyanabi ngetarah oreng se kadhi'jareya ghi. Misallah bedeh oreng se panighen ngeding berita se Lok becce' ban aneka Sampek deg deghan tor elang kaseimbangan, sampeyan cokop kncaen bein ban tak usah bennyak atanyah napah pole acaca se maghabay sakek ateh. Cokop tennang tor adhabu melanah sampeyan bedeh neng seddhik eng, manabi butoh pa apah cokop ngocak bein. Ajyah la ampon cokop matennang pekkeran oreng se ngalame kapanighen.


Jha' sossa ghallu polana epaambu dari kalakowan. Otamana kalakowan se andi' usaha se raja. Oreng se alako neng usaha raja, areya bisa bangeba pesse se kodhu ebajar bi' se andi' usaha. Kabada'an areya bada neng Undang-Undang pasal 156 nomer 13 taon 2013 aesse kalakowan. Mon oreng se epaambu alako tareppa'en dapa' sataon lebbi, arowa bisa olle gaji sakaleyan ghabay baghibana. Mon alako dutaon, arowa olle dukale gaji. Ban saterrossa. Poko' noro' patona bakto lakona. Banne ghun jiya, oreng pada olle pesse laen se bisa ekala' dhing tareppa'en oreng jiya ta' ngala' bakto libur. Molae dari ongkos mangkat ban molena. Pas ghi' olle pesse dhing arabat dhibi'en bakto libur jiya. Dhaddhi mon ghi' seddhiya, jha'ender ru-kabhuru. Haha


Amantan aneka lok sakedar tojhu' neng attas kuade ban neng senneng. badha saocabhan qobul se kadhu e jhaga dhalam akadaan napah bein. Senneng lakaran manabi nengale oreng amantan jareya. Bhakkal ghaduwan mempe kadhinapah manabi kita dhibi' a mantan, esepsinnah kadhi' apah, degdegennah kadhi' demmah jughan, ghilok se tamoyyah sapah bein ban laen epon. Ribet lakara, tapeh tojjuannah aneka masambhung dhuwa' kaloargha daddhi settong se utuh ban saleng ngaregghain settong sareng se laennah. Hal jareya kodhu masiap aghin mental se koat ban pamekkeren se berse sopajha lebbhi oneng rassannah daddhi manossah se lebbhi dewasa pamekkerannah. Toreh, sapah se terro alakeah ? Jha' kalep dhang undang ghi wkwkwk.


Mun oreng ka aghama semma`, se nyamana tako` ka apa bhai riya ghampang taatase. Mun oreng se begh jhauh dari aghama otabe ce` jhauhna, ghampang tako`an parkara se ne` kene`. Posang, stres, otabe endi` trauma dari masa lambe`na. Mun oreng semma` ka aghama, ka para ulama mun neng islam otabe pemuka aghamana bang sebang, odi`na biasana tentram, ta` ghampang aserro ka odi`. Bisa ta` bisa ye kodhu elakone, beremma carana se kodhu nyamana. Ta` ghampang nyerah kiya ka bharang apa bhai. se esare kan pangestona se Kuasa, benni apa oca`na manossa. Oca`na manossa riya se ruwet ben emok ghellu. Ta` teppa` ben dhaddhi cobhana odi`na abe` se semma` ka se Kuasa.


Kadhinapah manabih kerrong ka kancah se ampon bedeh neng luar negeri samangken ?. Kulah ghaduwan careta, lamba'badah kancah semmak kulah se norok ramannah alakoh dha'luar negeri. Alakoh neng dhissah ban dhinggal neng ka'issah jughan. Kaula neka manabi kerrong ghi biasannah a dhabu, tape bhakto jaruah kadhinapah bisa adhabu mon la ampon kepesah sarah ban tak ghaduwan nomerrah pole neng luar negeri. Abdhina keng coman ngabesin ban aduweh bein sa jeng lanjengah kulah aduweh, malar mogha bisa patepangghi aghin ban bisa acaca pole lebhat napah bein. Cara selaen dhari duwah ghi, usaha ka kaloarga semmakna jareya. Alhamdulillah bisa olleh nomerrah ban bisa oneng kabharrah.


Bhakto teppak wisuda kellas 3 SMA, Kaula neka entar ka dhibi' dha' sakolaan sebab sobhung se ngaterraghin ban Ebhu sareng Rama lok Toman nengale kulah neka ngalaksanaaghin wisuda. Ajelling bein lok Toman, nah kabettulan sarah aneka teppak tang ulang tahun. Kulah la dhukah pokok'eng sebab sobhung se bisa nganteraghin kulah ban kulah neka dhari roma naksi ban lok bisa e aterraghin lekkah sareng mobil ka'dhinto. Akherrah kulah jareya mangkat la kadhibi'an ka Gedong Serbaguna neng Bhangkalan. Lastarennah dhepak, bhakto pangumuman daddhi Siswa terbaik kulah jeh epangghil Alhamdulillah, namong lok e dhampenge sareng reng seppo. Ghu' taonah tang Ebhu tang Ramah neka badha neng budih nah kulah. Kulah ghi' ngejjhit sarah allhumma, daddhi kejudhan se paleng areggeh.


Ta' bisa dhaddhi Pegawai Negeri Sipil (PNS) kastana tada' pada, polana bakto jiya malarat oreng se bisa melle polana ngangghuy tes komputer. Arapa me' ce' kastana, polana mon la andi' ana' bine pagghun aromasa bhuto pangasela se teptep ma'le bisa odi' kalaban jhembhar. Mon la pangaselan ta' etemmo riya rowet ban lako angen-bangen bharang se mohal. Contona mon ju'-toju' kadhibi' pas abangen nemmo pesse 300 juta se halal. Nomer settong melle motor se bhaghus ghabay nyare pangaselan tamba'an. Nomer duwa' melle tana e Dhisa se arghana ghi' moda ban se di-budi karena pesse esaba' ghabay sempennan. Ya mon la ta' andi' apa ghun bisa ngen-bangenan bharang se mohal enga' jiya.


Perasaan tako` aghebey dhusa misalla tako` ngecok bharang se benni endi`na, ye ruwa perasaana reng beriman biasana. Aromasa benni endi`na arapa ma` ngala`a, kan dhusa. Pekkeran se nga`riya kodhu e obu sampe` tua ben e ajharraghi ka nak kanakna. Ghuru misalla, oreng se dhaddhi contoh salaen reng tuana anak, kodhu aberri` pangajharan soal etika se nomer settong. Etika riya ce` pentingnga ghebey kaodi`an e masyarakat. Mun reng tao polana ngeco` riya dhusa, oreng jeriya ta` kera alakone tengkah se salah ruwa. Bede pole, misalla lecek ka oreng laen ruwa ye dhusa, panengnga mun la lecekan bisa dhaddhi fitnah otabe dhu ngaddhu caca ka reng laen se bisa asabaghi tokaran.


Setiap oreng jiah ngejhelenaghi jhelen takdir se en laen. Engkok nikmatin matematika, fisika, ben kimia. Tang alek lok nikmatin kabbhi jiah. Ajiah lessoh bik kabbi pelajheren jiah. Lessoh secara fiisk bik mental. E dinnak engkok akhirreh introspeksi diri jhek apah se bhagus ghebey engkok jhelenaghi, lok andik makna se padeh gehbey oreng laen. Deri kennek tang alek mesteh usaha kuat male nabeng tang jeng bejeng. Tapeh takdir ngocak laen. Terro masok swasta, e cak kocak'en kangan kacer se lok dhik ambu. Engkok dek adek eng padeh bik mereka. Sampe akhirreh enkok sadar jhek gap year jiah benne sittong kesalahan. Gap year sama sekaleh lok dus nodusin.


Engkok sampe setiah mon cengngeng ghik pagghun ngerassah eman. Engkok andik kancah pelak, semmak sarah. Engkok akrab bik keluarganah. Engkok ampo amaen dek romanah. Tang kancah jiah raddhin, penter, pelak, bengalan, penter nyanyi, ella kabbhi e borong. Sala orengah kiah setia kawan ben lok sombong. Teppak apinda deri Jakarta jiah engkok lok pake entar norok tang ebok ngalak reng bhereng dek kassah. Engkok le langsong bedeh neng kampong. Pas tang ebok aceretah jhek tang kancah jiah entar ngoneen engkok ghebey sekolah. Engkok terro nangesseh teppak ngeding ceretanah. Bhenderreh engkok amet ellun. Ngocak jhek engkok lok asekolah dissah pole. Engkok ghik sedih.


Rassannah manabi e parenge kejudhen dhari oreng se paleng kita sayange ban kita tresnae ka'dhinto lakar ma bunga dhibi' ka dhalam ateh. Lok coman bunga ka dhalem ateh namong kennangannah paneka lok bisa e kaloppaen sampe' bileh bein, sebab aneka hal se paleng e te' dente' sareng sapah bein. E berrik kejudhen dhari kaloargha ban sohabat engghi ka'dhinto lakar la mabunga ka dhalam ateh para manossah. Mela dhari ka'dhinto kita jha' sampe' kalep areh ulang taon otaba molang arennah kanak ruah otaba reng seppo kita sopajha bisa ghaduwan memori ban kennangan se lok bisa e kaloppaen sareng sapah bein selama ghi' bedeh.


Sedepak’nah e bumi perkemahan langsung parker sepeda motor ben jelen areng bherenh menuju posko, setenga perjalanan salah sitong derih kancaah riza ngetelaeh gember “x” neng kan bhungkan. Riza alarang kancana entar bhungkana tape kancana se laen maksa entar amargha penasaran mak bhuruna bede ghember “x”, akhira kancana riza mesemmak ka bhungkana ternyata bede becaknah “harta karun” riza ben sekancaan ngejid nemoh becaan “harta karun”, salah sitong deri kancanah riza Bengal ngaleh tanah se neng sedhien khan bungkan ternyata semarena e bhunkan bender bede koper se edelemmah harta karun “emas ben pesse” riza ben sekancaan ngejid amarga bedeh ngabes benyak emas ben pesse, semarena abhungkar koper riza ben kancana ngetek amargha ghimeng harta karunah epederemmaah, akhirrah riza ben sekancaan ngabele ke penjegena bumi perkemahan.


Mara kabbhi oreng se tako` ka aeng ce` sarana jhe` sampe` ce` tako`na ongghu ka aeng. Paenga` pole, abe`na manossa makhluk se paleng samporna dari ciptaanna se Kobasa. Benni sombong, tape bede se kodhu lebbih etako`e dari ruwa. Pagghun was-was tape kodhu lebbih bannya` mekker positif. Mun ta` positif pekkeranna ye bhakal dhaddhi katakoan saomor odi`na. Ta` kabbhi tase` ye bhakal tsunami. Mekkerra kodhu la pasrah, apapole pas angghuy kendaraan enga` parao, kapal tase`, ben apa bhai kendaraan tase`. Ghunaagi ben nikmati bhai kaodi`an e dunnya se la eberri` se Kobasa. Jhe` paelang rasa sokkor se tengghi ma` le ta` ghampang kufur ben ruwet odi`na. Sampe` kapan coba` kodhu tako`an ka aeng tase`.


Teppak jiah, Rose bik Jack amaen neng kapal. Mereka amaen molaen deri area kelas atas, sampe dek kennengan hiburannah reng oreng ekonomi menengah ke bebe. Jack ngakan malem bik kenalannah Rose, ngakoh deteng deri sittong keluarga kepandheng. Rose ngeiyehaghi cak ocak eng Jack. Semarenah jiah, Jack bik Rose bhusen ben toron dek kennengah reng oreng kelas bebenah nyareh hiburen. Jack bik Rosen atari ngerengen lagu folk bhereng bennyak oreng. Adek se nerghe jhek kebahagiannah reng oreng malem jiah dheddhih se terakhir ghebey bennyak oreng. Kapal nabrak karang ben ngalamin bhucor. Jack bik Rose berusaha nyelametaghi sittong sama laen, se akhirreh Jack lok selamet polanah adek puing se cokop ngebhentoh.


Teppak eng oreng rembik, ajiah sittong momen se nyennengin ben kodhu e rayaaghi ben e peduliin. Rembik jiah sittong proses natural se le kejadien selama bad abad ben sittong aspek fundamental e delem pengalamannah manossah. Ajiah bektoh ghebey nyerayaaghi sittong odik anyar ben potensi se maisng masing anak bhejik ghibeh dek dhunnyah. Deri jiah ketelak jhek bennyak alasen ghebey kita ngerassah bhunga dek sittong kelahiren. Pertamajiah rembik jiah sittong hal se indah ben luar biasa se dheddhih testamen ghebey ketekunan ben kekuatan deri bhedhennah manossah, otamanah oreng binek. Proses rembik bisa dheddhih menegangkan sarah ben secara fisik nyakek'en, tapi ajiah kiah e bektoh se padeh sittong pengalaman se kuat ben transformatif se bisa ngebey reng oreng lebbi semmak sittong sama laen ben makuat hubungannah mereka.


Oreng se ghaduwan ka ahlian pastennah nemmoh kalakoan se lebbhi sae, napah pole jareya bisa ngalakoen kalakoannah kita otaba bisa sadhajana, aneka se paleng bahaya.Kodhu ghaduwan carah sophaja bisa daddi karyaawn se produktif pole ban lok bisa e saengen pole. Se pertama, ghabay cateddhen sopaja sampeyan lok loppaen pole ban ghaduwan list se ampon la e toles dhalem kertas otabah buku. Se kaduwa', sampeyan kodhu cek sadhajana cateddhen jareya sopaja lok bedeh se ceccer otaba hal se laennah se neng loar dhugaan. Se katellok', kejar target ban motivasinnah kalian neka alakoh. Fokus se paleng penteng dhari se laennah. Ghi ghe mogha dhalem cara jareya bisa lok loppaen pole manabi be' nyabe' wkwkwk.


Endi` taretan se ampo nom nginoman keras alias se aghebey mabuk. Ye katepaan taretanna engko` riya islam. Neng islam kan elarang nginum bharang nga`ruwa. Tape ye nyamana nak kanak ngode bhuru 17 taon terro ba` nyoba`a beremma rassana. Sakale dukale katagihan, akhirra ye ampo kiya. tape mun la omor 20 taonan jeriya arassa ta` ghuna odi`na dari nom nginoman, jeriya pas atobhat. Nyo`on sapora ka reng tua panengnga la tao aghebey salah soal nom nginoman keras. Sateya nak kanakna la sadar ben tambeh bhajang ibadahna, end` lah abhajang lema bakto ben puasa lengkap e bulan puasa bi` dhang sakadhang puasa sunnah.


Kaula lambak teppak ghik kanak neka lakar dhujen ra ngetara jaruah. Manabi la ampon ngetarah setan neka biasannah langsong takok sarah ban ghaduwan trauma se abit. Namong salanjhanga jhalan neka kulah la ampon cokop narema bein seh. Kadhinapah jhalanan bhakto jareya maghabay kulah langsung nemmoen pan saponapan kabadha'an cepta annah manossah aropa aghin Jin se dhujen matakok manosaah. saongghuna kita jareya bisa nengale, pan saponapan makhlok Allah se paleng smaporna ban kodhu asokkor sebab manossah lakar la kadudugennah neka ebbhi tengghi dhari napah bein. Mela dhari ka'dhinto ja' sampek ngarassah panjennengan neka jhubek sebab Allah nyepta aghin oreng jareya la cokop samporna.


Malam se seppeh. Adek oreng, adek pa apah. Kabbhi kosong. E dinnak, e dissah. Sittong suarah dhibuh meddhul deri budinah beluker. Seoreng binek awat tuwat kesakek'an, ngerintih ben mentah tolong. Emannah adek se ngeding suaranah jiah. Bedeh sittong oreng selaen ajiah neng budih dieh, tapeh binek ghellek lok andik kesempaten e tolong bik ajiah marghenah oreng jiah se dheddhih sombher masalah ben rassah takok eng. Oreng jiah tegghi rajeh, ngibeh pistol neng kantong jasseh se sedetik selanjutteh colok cellep'eh nyeddhing pelipisseh. Le benne cellep'eh malem se nakok'en, se ngebey ajiah ngetter menggigil setiah moncong pistol se esseh peluru ben esseh otakkeh le lok jheu deri 20 centimeter.


Reng oreng padha atanyah kadhinapah carannah lolos tes TOEFL sareng nelai se sae. Kaula bhakal aberri bele carannah sopaja nelai sampeyan neka bisa lolos ban olle nelai se eka'arep lebbhi dhari target. Se pertama, sampeyan kodhu onenge cere cerenah dhari soal ka'dhinto ban cara nyalesaiaghinnah. Se kadhuwwa'sampeyan kodhu onenge rumus rumusan dhalem contoh soal tes toefl jariya, amargha sateyap soal biasannah ghaduwan jenis ban rumus dhibi'. Se katello'sampeyan kodhu ghaduwan mentor otaba guru sebisa ngajerin ban ajher bhereng kalaban carannah memareh toefl jariya. Se kaempa', sampeyan kodhu pabannyak latean soal se badha neng buku otaba neng internet jaruah. Se terakhir, aduweh pebennyak ban fokus teppak ajher kalaban ngerjaen ujian.


Manabi sampeyan olle undian jareya lok anapah neng senneng ghellun, tapeh tengale ghellun ghi undiannah neka napah. Bhakto kulah lamba' olle undian dhari acarannah pamarentah neka lakar la semmoh roso jaruah, bannyak orneg neng kassah olle undia neka mala zon deiyeh sebab bharang se eka olle jarea lok sasoai arebbhannah. Ghi bendher manabi undiannah neka bharang rajah paste nyaman, tape makeh bharang rajeh namong bharang la bekkas ban mode jareya ghi la percuma bein lok aghuna. Ban dhari ka' dhinto sampeyan onenge kemmah bharang se sae ban bhunten ban rakerah bein panyelenghara neka dhujen amaen budih napah bunten, soallah pengaroen ka bharang jareya.


Kaula ghaduwan careta se manorot kaula ghabay nyesel neng dhalem tang odhi' selama neka. Bhakto jareya entar ka Malang ka empa'an sareng tang kakak ban sepopoh laennah. Nah, malemmah kaula ampon e perengadhin sareng Ramah manabi lok usah mangkat takok bedeh paapah napah pole neka la taon anyar takok berrit ban laen epon. Akherrah, kaula nekat ban langsong mangkat bein dha' malang neompak seppor. E la dalah yaallah sakeng dhari apannah ruah arapah tang sepeda jyah tegelincer ban seppedannah tang kakak sepopoh jyah jughan tegelincer ruah. tadha' mornang kabbhi soko neka amargha la nyion embong. Marennah dhepak tengngah jhalan abelih ka roma amargha lok kuat berteng ban sakek na, ban ajyah maghabay kaula trauma sara ka koceng.


Ta` pera` ngingi`na tekos, paleng ta` nyaman mun nangale ngingi`na koceng pas abe` dhibi` ngakan. Pas ruwa engko` bede e pondhuk. Engko` teppa` ngakan lagghu e dapor. Bauna begh celo` khassa tae koceng. Polana lapar, ye beremma pole. Epamare ghellu ngakanna. Ontongnga engko` ta` bejhi`en, pokok ye ta` nangale langsung. Tape samarena jeriya langsung engko` nyare ben ustadzahna engko`. Tagher ter moter ye ta` etemmu edimma, marena mun pas sambi esiom, bede neng kennenganna babag pote. Atompok jeriya, padahal engko` pas ngakan edissa` ben ustadzah, bhuru mare ngakan kan ye gi` kenyang, langsung angale engko` ngota`a ben ustadzah, bejhi` pas.


Oreng jiyah mon bengal asalkan sopan pasteh ehormaten ben preng deripada bengal taph lok andik andep asor, tapeh mon bedeh oreng neng-ngenneng e kennengan anyar se lok akebbih sama sekaleh riyah oreng laen deddhi bingong preng jiyah lakakr le somobong apa lok endek agabung. padahal bisa deddhi oreng deiyeh jiyah nengengenneng margenah takok ejellingoon oreng ben lok nyaman bedeh neng kennengan anyar. Apapole pas oreng neng kassah  mon ejelling riyah bisa ekocak nyeget pasteh sajjen takok pas terro se anyah-tanyah. Kadeng gebey atemmo bein gilok sampek atabayh le ngetter kabbhi bhedhen pas aherrah se ekocaklok jellas.  Mangkanah mon ebdeh neng kondisi deiyeh riyah maggih diddhik kodhu bengal.


Pegghel mon enga' bakto ghi' dhaddhi aktivis kemahasiswaan e Pamekasan (Mekkasan) engko' noro' rapat bagina bhantowan Masjid ban Pondhuk se bhantowanna 10 - 15 juta. Lakona ghun nyurvei ban ajaga jhalanna bhantowan se toron ka kennengngan se elakona dari ada' kantos mare. Bakto jiya jata dari organisasi kemahasiswaan ban pemuda settong ebang kalaban gaji sataon. Samarena rapat, ngesse'e daftar tamoy engko' mole, ban la aromasa bhkal andi' kalakowan se masenneng. Tape lebat saminggu pas senior temmo ngoca' jha' lakona malessowan ban laenna. Pegghel sara engko' polana ta' ala-bala ban amaen budi. Dalem ate terro ca'-ngoca'na ka sepate' jiya, korangajhar ban salaenna.


Ghebey visa bhagusseh nyareh toah ekadek neghereh se e detengin ghik kodhu visa apah njek. Polanah beberempah neghereh bedeh se ngijinaghi oreng Indonesia masok negherenah tanpa parloh visa, kadik Malaysia, Singapura, bik Maldives. Mon ghilok andik paspor seghilok eng, maka kodhu dhulih ngurus. Durasi ngebeyyeh minimal 3 bulen seghilok eng mangkat. Tips se nomer duwek, ngebey daftar rencana destinasi wisatanah. Bennyak eng informasi se bedeh neng internet maghempang oreng ghebey nyareh taoh destinasi destinasi wisata se terro e detengin neng luar negeri. Bisa jiah arghe kennengan masok, jarak deri kottah, otabeh peleyan transportasi. Selaen jiah riset ghebey hotel apah se cocok, kuliner se wejib e rassaen, ben laennah.


Amargha se elakoneh reng Madhura jareya bannyak hubungannah sareng ka aghamaan tantonah se paleng mayoritas ghi aghama Islam, daddhinnah reng Madhura jareya manorot kulah cek fanatikkah manabi ngaddeg aghin acara ka aghamaan, tapeh ongghu reh loar biasannah. Manabi neng Madhura jareya lok aseng sareng dhabuan Konjengan otaba a selameddhen. A selameddhen ka'dhinto biasanah e laksanaaghin sareng oreng se ghaduwan hajat otaba mejer janjih tor hajat se la ampon e makbulin. Badannah salamdeddhen jareya ghi salah settongah tantonah a sedekah se kaduwa' manorot kulah ghi kabersamaan ban areng sareng jariah se larang regghennah. Acara neka jarang etemmoen neng Bhangkalan kottah, se badha nek coma pan saponapan dhisah bein.


Bakto bada lalampa'an e Jakarta engko' nompa' pesawat dari Sorbhaja. Tape bakto abaliya ka sorbhaja arapa tiket pesawat tasengsal neng e hotel, engko' enga'en bakto la dapa' ka bandara. Aherra engko' dhuli abali pole ka hotel atanya ka palako edissa bha' ngatela'a ettas plastik, ontongnga etemmo. Mangkat pole ka bandar kalaban ru-kabhuru tape bakto la dapa' pesawatdha la ngabbher. Pekkeran lablesso kabbhi bada, honor se dari lalampa'an-lalampa'an ghun kop-cokop ka sango. Aherra kalaban tapaksa melle tiket pole, ban gut-ngonggut e korse ta' ajhajhan. Abit sara rassana mon tos-dantosan ta' ghellem dapa' ka baktona. Tape alhamdulillah aherra bisa dapa' ka Sorbhaja keng nangghin menta kereman pesse dari kanca se bada e Madhura kaangghuy eghunaaghi ngakan ban mole e Madhura ghabay nyewa motor ngangghuy aplikasi Go-car.


Bedeh beberempah alasen arapah seseoreng bhagusseh nabung dhibik ghebey le - melleh bhereng. Pertama jiah rassah bangga. Rassah bangga riah akadik sittong pencapaian se bisa muasaghi egonah abek dhibik jhek abek dhibik bisa melleh sesuatu se e katerroen. Keduek, melleh bhereng ngangghuy pessenah dhibik le pasteh andik perassaan eman. Misallah seseoreng nabung beberempah areh otabeh minggu ghebey melleh sesuatu. Sesuatu jiah bisa e kaemanin sarah ben e rabetin marghenah ngaselaghi pesse ghebey nabung jiah lok ghempang. tebhenah teppak le e kolle, bhereng se e katerroen ngebey perasaan dheddhih bhunga sarah. Kadik sittong pencapaian bisa se bisa e lakonen secara lok ghempang.


Neghara se maju ka'dhinto anapah ghi manabi ngantri sadhajana bisa tertib tor lok padeh bot nyerobot kennengannah reng laen. Sebab e neghara tartanto neka ngantri daddhi sala settong hal se kodhu e telatene ban e tengale lebbhi dhalem pole sopajha manossa ban masyarakat neng dhissah lebbhi tarator. Melannah dhari paneka sampeyan kodhu nengale neghara maju akadhi Jepang, se e ka'dhimah tata tertib jareya duh cek e laksana aghinnah jaruah sareng masyarakatah. Daddhi manabi neng dhissah neka lok akadhi se e jhelling neng negharannah kita. Manabi ngantri ghi ngantri, lok toman bot nyarobot sebab neka etika ban sala setong tata tertib se wajib e jhaga.


Takerjhat polana tao panyaket apa se teppa'en ekaandi' jha' ra-sara ghallu, ajiya se mala sajan marentek ban nambai panyaket se laen. Bakto tang sapopo sake' bato ginjal orenga rentek ban ta' bisa narema kabada'an aherra dhala para' mateya. Tang sapopo jiya mala dhala matoro' ana'en ka binina polana la aromasa ta' kera odi' pole. Tape bakto la epayakin maso tan-taretan orenga olle jhembhar. Bakto la jhembhar, ngakan nyaman pas ngenom la'ang, jhukemmi sara entar ka jiddeng. Arapa bakto entar ka jiddeng se akemmiya sake sara pas kalalowar bato, tape orengnga para' robbhuwa tadarina sake'. La mare jiya bisa jhagha pas abali oni (sehat pole) pas terros tada' sake' ra'-para'. Mangkana takerjhat reya jha' bharengnge maso pekkeran se acem-macem ma'le ta' sajan sara.


Bhakto arassah duh cek abiddeh melanah ulah kodhu ngalakone hal se jhubek ban aneka kodhu lakaoneh neng dhalem dhunyak kalakoan ryah. Arassah manabi ningghal aghin bhejeng kalamon bedeh acara peteng padahal neka sala settong hal se mongkar rassannah duh cek berre'eng. Melanah kalakoan se kulah lakoneh jareya lakaran bhagian dhari cara kulah ngodi'in kaloargha ban tan tretan sadhaja, namong kalakoan kulah segghut ningghal aghin bhejeng. Kulah rassannah takok ban lok nyaman ongghu manabi kulah ngakan hal se lok sae ban dhari pesse se lok sae jughan. Dhari jareya kulah bisa nengale antara dunnyah ban akherat se kulah sareh, berre' rassannah neka lok pang ghampang ngaleppas.


Enga` se e jellasaghi neng sabellunna mun operasi riya ekopengnga oreng sapa bhai la ta` nyaman, tape ye beremma pole tindakan terakhir epasteaghi endi` tingkat keberhasilan se raja. Sakonne` bannya` paste deg deghan, apapole oreng se paleng semma` enga` keluarga. carana maelang kabater ben ate se posang ye ruwa pabannya` dhuwa de` se kobasa. pa bhai neng dunnya riya kabbhi bisa odi` ben mate polana Allah. Oreng sehat bhai bisa mate, ta` tentu reng sake` se operasi ye bisa mate. Mun la takdirra salamet, maseh beremma bhai ye inshaAllah bhakal salamet, tape mun la jhet mateya ye paste mate. Jhe` ambu adhuwa sampe ate ongghu tenang. Kaduwe` ye mekker se positif. maseh mun la operasi ruwa kodhu matenang ben dhuwa bi` pasrah ka Allah.


Cila la lulus dheri SMA. Satiyah ghi' nyiapaghi se masokah ka kuliahan. Cila la norok 3 ujien ning 3 kampus se laen. Bherik riyah pengumuman 2 kampus se la e toroken Cila. Cila tak lulus ning 2 kampus riyah. Cila cek seddinah polanah la apangrasah ajher se rajen ben rang-rang amain, tapeh ghik tak lulus. Berik cila sempet nangis polanah tak lolos riyah. Cila pas ngakan bakso ghebey ngibur abe'en dhibik. Satiyah cila la tak pateh seddi maskeh mon ghi' engak cila pangghun murung ben tak pateh ceria. Cila kareh nantos sittong kampus se ghitak pengumuman riyah. Cila cek ngarepbeh dhek kampus sittong riyah.


Mun gi` kanak se omorra ebabah tello taon alias Batita ba` nyoba`. ta` tao apa se ekakan pokok bede neng ade`na maste ecamak. Jhe` apa jeriya kakanan otabe benni kakanan ye pagghun epamaso` ka tanangnga. jeriya terro taoa apa ye bisa ekakan apa enje`. Mun ta` nyaman ye bhakal epaluwa, tape mun nyaman ye ekakan bhai, maseh kakanan ruwa bisa ekakan, apa ye bau apa gheddhe`, pagghun bhai. Ariya ye nyamana reng tua kodhu ampo ngontrol sekitarra ma` le anakna ta` ghampang ngakan. Biasana mun engko` lambe` pas nganjhu anakna tang Ghuru, engko` maste ngoca` "mara bejhi` jhe` kakan, yek yek" langsung ekala` dari tanangnga biasana. Misal manisan se gheggher ka beddhi otabe tanah pas la abit, ye langsung ebuang bi` engko`.


Rengngi` ye salah settong golonganna serangga se bahaya ka oreng. Rengngi` riya kakananna ye darana manossa otabe keban. Polana rengngi`, manossa bisa sampe` maso` romah sake`. Contohna mun ekekke` be` rengngi` aides, bisa asababaghi panyake` demam berdarah. Panyake` riya rengngi`na se bebini`. Aslina bejhi`, tape mun bannya` ghellu rengngi` ye mabhellis panengnga ngacuweng e kopeng. Riya se oreng ta` senneng pas tedung, aganggu kanyamanan reng tedung. Mun ta` ngacuweng ye ngekke` pas dhul bhindul abe`na. Tape repot kiya mun la ekenning pas mate aghaggharan e lantai, bejhi` se ngabes pas bannya` se mate rengngi`na. Mangkana kodhu perhateaghi kabhersean bengko dari serangga.


Kulah toman gagal, rassannah jareya lakar la sakek. Bisa maghabay stress ghi bisa, ca'en sapah lok bisa. tapeh kulah bedeh carah sopajha jareya lok bisa maghabay stress salanjhanga. Se pertama, loppaen saghalannah se bedeh neng pekkeran ban istirahat sakejji'. Sampeyan bisa ngalakoneh tedhung se kejjhi' ben meddem sakejjhi'. Coba' tedhung carannah tentara manabi lok bisa tedhung. Se kadhuwa' nngaluabhin emosi, manabi sampeyan terro a tuwat otabah terro ngamogghe silakan jha' sampek e ampet amargha hal jareya bisa masakek badhan dhibi'. Se katello', lakoneh hal se positif ban bisa masibuk badhan dbi' sopajha lok mekkeren masa lalu jareya pole. Enga' ghi, bhakto jareya neka a jhalan jha' sampek ambu jjhalannah sampeyan.


E cokoco mun pera` nyamana tang Bapak, Ebok otabe se biasa e lingkungan bengkona nak kanak kene` ye ta` arapa. Jhe` ghampang ngoso`an kiya dhaddhi oreng. Ye mun ta` ekoca` nyamana reng tua, ye masak ekoca`a nyaman reng tua laenna. Ye kan? Co ngoco mun tager esoro ngalakone bharang se jhube` otabe dhusa ye jhe` ende`. Enga` kadhddhian se bede e Jawa Barat nak kanak SD esoroh berhubungan ben koceng. Ma` bisa wa. Beremma reng tua ben ghuruna se ngabase odi`na bhan are, mask ye ta` ekontrol nak anakna. Ariya kiya fungsina ghuru ben reng tua jhe` sampe` bi` saporana ye abe` kabbhi parlo ajhar ka kadhaddhian riya. Anak panengnga tetapanna se Kobasa,.


Teppak kulah entar ka romannah tang Mba se bedeh neng Subang jareya rassannah lakaran duh cek takok eng melanah romannah nekah lakaran la alas sadhaja ban petteng sarah, keng cokop e terrangaghin sareng dhemar coccong. Melanah dhari jareya kulah samangken pagghun ngarassaen takok manabi teng petteng sebab lamabannah teppak ngenep neng romannah Mba neka badha kadaddhian se maghabay kulah takok. Daddhina jareya bedeh settong makhlok se alos neka kok nakok en kulah lajuh kulah pengsan ban sampek samangken manabi bedeh teng petteng kulah neka ngetter ban bisa tapegghe nengalennah epon. Sebab kulah ngarassaen trauma se rajeh bhakto jareya ban sampek samangken.


Kulah neka lambannah toman nengale pocong teppak entar le elleh ke toko pas lebhet neng koburen. Lakar salanjhanga tang roma neka semak so kobhuren, hi teppak a jhalan kulah meng grmeng man dek remman. Ghu taonnah neng bungkannah keddheng ruah bedeh te pote naddeg ban robannah petteng acelemodhen. Kulah langsung ngejjhit sarah ban tak kobasa paapah. Lajunnah kulah meddem sareng ajhalan lok man den remmah, Kulah epon langsong buruh meber sambih ka takok'an jareya  ban ngetter pucet jaruah acorak parak mateah. Kulah ghaduwan cara sopaja bisa lebbhi tennang pole, langsong abecco sokonnah, ngenom aeng tor pabennyak mecah duweh selamet bein male lok e rok toroen.


Mon dhelem sittong roma benyak anggota keluarganah pasti bede bhein se elang. Biasanah peralatan pribadi riyah bede kennengannah dhibik. Tapeh kaddheng bedeh momen mon peralatan jiyah einjhem oreng laen. Misallah jaket einjhem adek. Kaddheng bhereng riyah tak se pabelih ka kennengannah. Bhereng se tak epabelih ka kennengennah riyah se maghebey elang. Mon bedeh bhereng elang, coba pas atanyah ka ebok otabeh emba se biasanah abhersean roma. Oreng se sering neng roma biasanah lebbi taoh ben hafal e dimmah kennenganah bhereng riyah. Mon bhereng bedeh ning kennengan se tak seharusnya, bhurung ebok ben emba riyah tak taoh. Mangkanah nyabek bhereng ka kennengennah riyah penting sarah makle mon bhuto tak re-sarean.


Oreng se ngobu koceng riyah salah settong se ngebey males kadheng, kemmenah ben taenah koceng riyah cek becengah sarahakaden semmo pesing deiyeh beunah ben nyengak cek saranah sampe deri jeuh bein kadheng keciom.  Tapeh le jiyah resikonah se kodhu ekalak mon oreng terro ngobu koceng apapole neng romanah. Deddhi meskeh koceng riyah muwanah raddin genteng, tapeh pagghun bein taenah lok genteng ben beceng. Mangkanah se kodhu elakoneh kodhu rajin merseh'en kandheng otabe kennengan konceng riyah, ben bisa melleh paser khusus gebey kennengan taeh ben kemmenah. Polanah koceng riyah lakar biasanah ataeh ben kemme neng paser. Mon paser jiyah serebg egenteh paleng enjek bisa ngorangen dek beunah taenah koceng se ngebey bejik.


Teppak edhinaagih kedibik neng romanah bik bapak ben ebhunah Rima dek tahlilan tretannah neng semmak'en romanah, rah-kerah parak bektoh adzan isyak bedeh oreng se tak ekenal tok-noktok neng labeng romanah. Rima pas ajelling deri budinah gorden jendelan romanah. Polanah lok ekenal, Rima lakar sengaja lok nyambit ben lok bukkak agih labeng romanah. Keng apessah, labeng jiyah loppaen lok ekonci aherrah oreng jiyah masok pas terro ngecok'ah TV neng romanah, Rima tekerjet pas langsung atowat. Ngeding Rima atowat oreng jiyah norok tekerjet pas ngalak todik deri jakettah. Rima takok sampek nanges, aherrah Rima ngerelaagih TV nah ekecok kor bhedhennah Rima selamet lok elokaen bik todik gellek.


Teppak jaruah ateh rassanah dag dig dug melanah kulah mennang undian olle kulkas dua' pintu. Adoh, rassah senneng se paleng aregghe melannah kulah lok toman olle gratisan se paleng Rajeh. Bakto aneka lakar pas preien 17 Agustusan ban bedeh lomba jaruah tapeh e undi ban kodhu noro' jhalan santai ghellun. Melannah dhari paneka, akherrah kulah norok ban san e sebbhut e nomer pertama tang nomer lajuh olle kulkas dhua' labhang. Kulah langsung ngejjhit ban e tengale sareng bannya' oreng. A sojud ongghu sebab regghe kulkas jareya lakar le larang ban pole kulah bhakto neka lok ghaduwan kulkas. Badha se kulkas namong la ampon rosak jaruah soallah la ampon lebbhi dhari 20 taon abhereng kaloargha kulah. Alhadulillah poko'eng.


Sittong bektoh engkok entar mangkatteh pramuka neng sekolaan. Siang jiah engkok tenyeddhe ben ebok teppak adek neng roma. Engkok tangngeh sang le parak bektonah masok abheris dheddhih dhibuh se ayap siap. Engkok dhele lok pake mandih sakeng kebhurunah. Teppak aseragaman, engkok bhingong nyareh pin pramuka lok e temmoh. Sala mon lok ngangghuy atribut lengkap ampo e hukum berrek ben soro mejer denda. Kadheng mala e berrik tandhe. Mangkanah jiah engkok se panik nyareh pin se kennek eng kadik pakoh pajung rassanah nangesseh bhein. Sang le parak nanges pinnah pas e temmoh sep nyelesep neng mejeh belajar. Engkok cek bhunganah. E okom telat lok papah pokok lok dobel bik atribut lok lengkap.


Mon bada oreng ta' adhil jha' eddhebbhi, poko' la jha' ejabbhi ma'le aromasa jha' aba'en reya kalero. Contona mon bada dosen aberri' nilay raja ka na'-kana' se gendeng otaba se ta' toman maso' kuliah tape se lako maso' olle nilay kenni'. Oreng enga' jiya jha' arghai, mon katemmon la jha' sapa ma'le ta' sajan dhaddhi se alako ta' bhender mon parlo kepa'e ban sapeda otaba montorra kalaban settong sarat iya areya kita otaba aba'en lakar la bhender banni keng polana segghut ta' maso' keng der-mabhender karebbha dhibi'. Mon kake se ta' bhender ya la nengneng tarema kasalaanna. Jha' pas sampe' aba'-jhuba'aghi oreng.


Ta` oros apa ye jeriya rombu se dari keban otabe taneman, mun taneman buang bhai ka songai, biasana bisa masubur ka songaiya, panengnga mun pera` tombuwan kan ghampang obussa, ye ta` marosak ka lingkungan kiya, tape mun rombu enga` kertas ben plastik kan abit nguraiya. Mangkana mun endi` lahan e bengkona obbhar tekka` ne` sakone`. Ececel. Kecuali jhet bede petugas se ngala` rombu, ye ta` papa dente` pas buang langsung, jhe` tompo` e dalem bengko, bisa dhaddhi sombherre panyake` cem macem. Salaen ruwa ye bisa dhaddhi sarangnga keban enga` lala`, belatung, tekos, coro ben bilis. Panengnga bannya`na rombu se atompo`.


Olle hadiya reya lakar senneng sara ka ate, apa pole pas hadiya se ekaolle reya bharang se ekasennengnge otaba terro katemmonna maso oreng se ekakerrong ban bisa keya eyajhak ka kennengngan Jar-kalenjar se terro ekadatengna. Sapa'a bhai se olle hadiya bhakal bhunga ban perak sara, ta' towa, ta' ngoda pagghun senneng. Oreng se senneng mabhunga atena oreng bhakal epaghampang jhalan odi'en maso Allah. Mangkana setiya engko' ajhar mabhunga na'-kana' kene' kalaban segghut aberri' hadiya kalaban ngadhadhak. Otaba ta' ala-bala nyambi ana' ka romana tang rengtowa polana la kerrong. Hadiya reya bisa ghun aropa kadatenganna oreng se ekakerrong otaba apa'a bhai se mabhunga oreng.